Aroztegiko plana bertan behera uzteko eskatu diote gobernuari | Gizartea | Berria\nBaztanen (Nafarroa) 228 etxe egin nahi dituzte proiektuan.\nEpaileek haren kontra egin dute.\nOndorioz, bultzatzaileek berriz aurkeztu, eta udalez gaindiko plan gisa onartu dute\nAroztegia Jauregia SM enpresak bere proiektua egin nahi duen eremua, Lekarozen. ANDONI CANELLADA / ARGAZKI PRESS\n2015eko irailak 30 - Iruñea\nSententzien aurka, udalez gaindiko sektore plana. Hori da Aroztegia Jauregia SM enpresak erabili duen estrategia, Aroztegia... eta gero zer? plataformako eta Sustrai Erakuntza fundazioko kideek salatu dutenez. Proiektu horren sustatzaileek luxuzko 228 etxebizitza, bederatzi zuloko golf zelai bat, lau izarreko hotel bat eta spa gune bat egin nahi dituzte Baztanen, Lekarozko Aroztegia jauregiaren 45 hektareako eremuan. Epaileek atzera bota dute, ordea: 2013. urtean, lehendabizikoz, eta aurten, bigarrenez. Bigarren sententzia hori Espainiako Auzitegi Gorenak eman zuen, uztailean. Jakin baino lehen, proiektuan hainbat aldaketa egin, eta berriz aurkeztu zuten bultzatzaileek Nafarroako Gobernuan. UPN zen agintean, oraindik ere. «Foru intereseko inbertsiotzat» jo, eta udalez gaindiko sektore plan gisa onartu zuen gobernuak, maiatzeko hauteskundeak egin baino zenbait egun lehenago. Aipagarria da gobernuak berak urrats hori ez egitea erabaki zuela 2008. urtean.\nAroztegiko egitasmo horren aurkako plataformako eta Sustrai Erakuntza fundazioko ordezkariek atzo nabarmendu zuten egungo gobernua garaiz dela, oraindik ere, proiektu horren udalez gaindiko sektore plana bertan behera uzteko. Eta horixe egiteko eskatu zioten. Eskaera horrekin bat egin dute Lekarozko herri batzarrak eta Baztango batzar nagusiek ere.\nGobernuak, oraingoz, ez du jarrera argirik erakutsi. Manu Aierdi presidenteordeak atzo erran zuenez, ez dute erabakirik hartu. Aitortu zuen gobernua babesten duten lau taldeak ez daudela ados Aroztegiko proiektuaren inguruan. Geroa Bai egitasmo horren alde agertu da, hain zuzen ere. «Akordio programatikoaren jarraipen batzordeak aztertu beharko du gaia», erran zuen Aierdik atzo.\nLehendakariordeak nabarmendu zuen arlo politikoaz gain juridikoa ere kontuan hartu beharra dagoela: «Oraingoz ez dut ikusi udalez gaindiko sektore plana legez kanpokoa dela erraten duen txostenik; kontuan hartu beharko dugu, halaber, gure erabakiek ondarearen arloan erantzukizunen bat ekar ote diezaioketen gobernuari».\nSustrai Erakuntza fundazioak atzo argi utzi zuen auzitara joko duela gobernuak plana bertan behera uzten ez badu. Erabaki hori babestu zuen Aroztegia...eta gero zer? plataformak. Talde horretako kide Agurtzane Orbegozok salatu zuen Aroztegiko proiektuak eredu ekonomiko «espekulatzaile eta suntsitzailea» ekartzen duela. «Gobernuak planarekin aurrera jarraitzen badu, aldarrikatzen duen aldaketa iruzurra dela erakutsiko du», gaineratu zuen.\nAroztegiko egitasmoaren aurkako plataformako kideek argi dute golf zelaia eta hotela aitzakia direla etxebizitzak egin ahal izateko. «Proiektuak bultzatzaileei baino ez die mesede egiten; Baztanen, berriz, ondorio sozial eta ekonomiko sakonak eraginen lituzke», ohartarazi zuen Orbegozok. 228 etxebizitza eraikitzea da Aroztegia Jauregia SM enpresako kideen asmoa. «Horrek Baztango hamaseigarren herri bilakatuko luke urbanizazio hori», erantsi zuen plataformako kideak. Talde bereko kide da Garbiñe Elizegi, eta atzo gogora ekarri zuen Baztanen badirela 850 etxebizitza huts: «Kontua da ea zer-nolako garapen urbanistikoa nahi dugun. Proiektuak erakar dezakeen jendea aipatzen dute sustatzaileek; gaur egun Baztanera etortzen diren bisitariek, ordea, ez dute Aroztegian egin asmo duten eredua nahi».\nProiektuak Baztanen izan dezakeen eragina jarri zuten egitasmo horren aurkako taldeek atzo mahai gainean. Lekarozko herritarrek zuzenean jaso ditzakete ondorio horiek. Hango alkate jurado Miren Meokik ezezko biribila eman zion proiektuari, eta herritarrak «gerta daitekeenaren beldur» direla nabarmendu zuen.\n2009. urtean galdeketa egin zuten herrian, eta gehiengoak erran zion ezetz Aroztegiko egitasmoari. Orduan erabaki zuten abokatu bat kontratatzea, Aroztegiko proiektuaren aurka lan egiteko. «Ziurgabetasuna erabatekoa da; ikusten ari gara, gainera, denak ez garela berdinak legearen aurrean; proiektu hau bultzatzen ari direnek nahi dutena egiten dute, udalaren eta herritarren iritzia kontuan hartu gabe», erantsi zuen Meokik.\nBaztango eragileek espero dute urriko lehen hamabostaldian emango duela Nafarroako Gobernuak udalez gaindiko sektore planari buruzko erantzuna. Bitartean, Aroztegiko proiektuaren aurka lanean jarraitzeko konpromisoa berretsi zuten atzo plataformako kideek eta herritarrek. Etzi, 19:00etan, batzarra eginen dute Lekarozen, hango biztanleei egitasmoari buruzko informazioa azaltzeko. Meokik herritar guztiak deitu zituen parte hartzera.


Albert Adriaren ElBarri, Gastronomika 17 kongresuan azalduta | Gastronomika\nAlbert Adriaren ElBarri, Gastronomika 17 kongresuan azalduta\nAlbert Adriak Donostiara ekarriko ditu bere sei sukalde-buruak, negozio-formula azaltzeko hitzaldi berezi bat aurkeztera\nBasque Culinary Centerreko Joxe Mari Aizegak eta Diego Pradok lehen aldiz aurkeztuko dituzte jendaurrean basa-belarren eta belar horien balio gastronomikoaren inguruko beren ikerkuntzaren emaitzak.\nFerran Soler, Bodega 1900; Jorge Muñoz, Pakta; Paco Mendez, Niño Viejo eta Hoja Santa; Fran Agudo, Tickets; David Gil, elBarriko gozogintzako burua, eta Oliver Peña, Enigma.\nSan Sebastian Gastronomika 2017ko kongresuak iritziak elkartrukatzearen aldeko apustua egiten du, baita taldean ere. Joan Roca, Ricard Camarena, Jordi Cruz, Martin Berasategi… Chefik onenek prest dituzte dagoeneko erakutsi eta zeresana emango duten hitzaldiak, baina oraingo honetan, kongresuak garrantzi berezia eman nahi izan die eztabaidan aurrera egiteko mahai-inguru eta hitzaldi anitzei. Horrela, bada, batera landuko dute negozio bakarraren baina alderdi anitzekoaren kontzeptua; horixe da Bartzelonako elBarrin Albert Adriak kontsakratu duena, eta hitzaldi berezia eskainiko dute bertako sei sukalde-buruek. Jatetxeetako zerbitzuaren garrantziari buruz ere eztabaidatuko da, sektoreko hiru gururekin, eta lurraldeko sukaldaritzan sakonduko da, biodibertsitatea lantzen duten lau chefen zuzeneko jardunarekin. Hitz egin, ikasteko; kontrastatu, hazteko. Aniztasunean dago gustua, baita sukaldaritzakoa ere.\nAlbert Adriak Donostiaraino ekarriko ditu bere sei lokaletako sei sukalde-buruak; lokal horiek munduko jatetxe munduko holding handienetakoa osatzen dute. ElBarri, Bartzelonan, sukaldaritza tematikoko sei jatetxek osatzen dute, elkar osatzen duten sei lokalek; bere ordezkariak izango ditugu hizlari, zuzenean sukaldean jardungo dutelarik, eraikuntzari, nazioarteko bokazioa duen tokiko negozio-modu berri bati buruz hitz egiten. “Abangoardiako Gastrourbanismoa” izenburuaren pean, baterako osotasun bat sortzeko sukaldaritzako ekintza indibidualen inguruan hitz egingo dute, mundu mailako sukaldaritzako eragin-gune mediatiko batean tradizio garaikiderik gabeko auzo bat eraldatu duen osotasun horren inguruan. Hitzaldi horretan parte hartuko dute Ferran Solerrek (Bodega 1900), Fran Agudok (Tickets), Jorge Muñozek (Pakta), Oliver Peñak (Enigma), Paco Mendezek (Niño Viejo eta Hoja Santa), eta David Gilek, elBarriko gozogintzako buruak, eta amaieran ezusteko bat egongo dela aurreikusten da.\nKongresuaren lehenengo egunean izango da elBarriren hitzaldia (astelehenean, hilak 9), eta baterako beste bat egingo da azkeneko egunean (asteazkena, hilak 11), konpainian ixteko San Sebastian Gastronomika-Euskadi Basque Country kongresuaren 2017ko edizioa. Lurraldeko chefen ingurukoa izango da, kongresuaren formatu berria, mundu globalean tokiko sukaldaritza aldarrikatu nahian. Espainian zentratuta, “jam sesion” formatuko hitzaldi batek bost sukaldari elkartuko ditu Kursaaleko agertokian, horietako bakoitza 0 Km-tik haragoko kontzeptua duen berariazko ekosistema bat sukaldaritzaren ikuspuntutik ordezkatuz eta interpretatuz.\nJose Antonio Riverak (Chef Rivera, Padron, Galizia) lanproia prestatzen erakutsiko du eta produktu horri buruz hitz egingo du; Fran Lopezek (Villa Retiro, Xerta, Katalunia), gauza bera egingo du Ebroko Deltako zaporeekin; Diego Gallegosek (Sollo, Fuengirola, Andaluzia), berriz, errekako arrainekin, eta Roberto Ruizek (Fronton, Tolosa, Euskadi), babarrunekin. Baterako hitzaldi bat, jende gehienak ezagutzen ez dituen produktu eta osagai jakinen, sinergien eta harmonien mundu berri bat deskubritzeko. Habitat berezienetan bizi diren gastronomia “txiki handiak” ezagutarazteko. Bakoitzak bere produktua prestatuko du.\nTartean, asteartean, beste hitzaldi batek gurutzatuko du atea eta jantokiari buruzkoa izango da, zerbitzatzearen arteari buruzkoa, hain zuzen ere. Agertokian, sektoreko hiru figura, elkarrekin hitz egingo dutenak, ondorioak atera eta etorkizuna bistaratzeko: Josep Roca (El Celler de Can Roca jatetxeko sommelierra), Javier de las Muelas (Dry Martiniko zuzendaria) eta Ferran Centelles (elBulli Foundation fundazioko sommelierra). “Zerbitzatzearen garrantzia” da izenburua, eta topaketa horretan edozein jatetxetako edarien kartak duen garrantziari buruz ere jardungo dute.\nBeste berezitasun batzuk, formatu indibidualean\nAdierazpenen hartu-emana eta erantzunen dinamika gustukoa den arren, hitzaldi indibidualak izango dira nagusi Kursaalen; bereziki interesgarria izango da aurten ere Basque Culinary Centerrena. Joxe Mari Aizegak eta Diego Pradok (zentroko zuzendaria eta irakaslea, hurrenez hurren) basa-belarrei eta belar horien balio gastronomikoari buruz hitz egingo dute; horiexek dira beren ikerkuntzaren zutabe garrantzitsuenak. Eta “Penintsulako Espainiako balio Gastronomikodun Basa-landareen Eskuliburua” aurkeztuko dute, liburu akademikoa, gastronomiako irakasleei oinarrizko ezagupen botaniko handiagoak izateko aukera emango diena.\nJarrai ezazue arretaz kongresuko “Jarraitu beharreko Chef” berria ere. Madrileko Gofio by Cicero Canary jatetxeko Safe Cruz nabarmendu du aurtengo honetan gastronomiako profesional gazteen aurrerapena saritzen duen atalak. Madrilen bizi den arren, kanariarra da chef hori, eta “Kanarietako Sukaldaritza berria: berrikuspena, eguneraketa eta proiekzioa” delakoaren bere ikuspegia aurkeztuko du agertokian, izenburu horren zergatia azalduz.\nDagoeneko eman daiteke izena kongresurako, baita “…rekin sukaldean” eta “Sukalde pribatuak” ataletarako ere; bi horietan, chef onenetako batzuekin sukaldean eta talde txikitan lan egiteko aukera ematen du Gastronomikak. Aurten, honako hauekin sukaldean jarduteko aukera egongo da: Andreu Genestra (Andreu Genestra Restaurant, Capdepera, Mallorca), Fran Lopez (Villa Retiro, Xerta, Tarragona), Nandu Jubany (Can Jubany, Calldetenes, Bartzelona), eta bikotean jardungo duten Miquel Brossa gastronomoaren eta Francis Paniegoren (Echaurren, Ezcaray, Errioxa) saio bikaina. Gainera, asiar sukaldaritza sakonago ezagutzeko, New Delhin jatetxeak dituzten Gulam Qureshi (Dum Pukht), J.P. Singh (Bukhara) eta Saurabh Udinia (Masala Library) sukaldariek partekatuko dituzte sukaldeko suak.


Etorkizuneko erronkak, idazlan batean jasota - Debagoiena - Goiena.eus\nEtorkizuneko erronkak, idazlan batean jasota\nEneko Azurmendi 2018-11-30 16:19\nOñatiko plazan soka dantza egin zuten unea.\nLiburu Zuriaren oinarriak aurkeztu ditu Eusko Ikaskuntzak Oñatin; etorkizunari begira egindako hainbat proposamen, hain zuzen. Euskal Hirigune Elgargoaren, Nafarroako Gobernuaren eta Eusko Jaurlaritzaren arteko Euskal Herri mailako telebistaren sorrera izan da erakundearen proposamen esanguratsuena.\nXVIII. Kongresua Oñatin borobildu zuen asteburuan Eusko Ikaskuntzak, eta Liburu Zuriaren oinarriak aurkeztu zituen, "Euskal Herriaren etorkizuna hobetzen" lagunduko dutenak.\nEusko Ikaskuntza ez da organo exekutibo bat, erabakiguneetan daudenei proposamenak egiteaz arduratzen den erakundea da. "Eusko Ikaskuntzak beharrezko izaten jarraitzen du, epe luzerako norabidea markatzeko, erakundeetan eta erabakiguneetan ez dagoelako epe luzeko begirada eta begirada estrategikoa lantzeko ardurarik. Erakundeek lau urteka funtzionatzen dute, baita alderdien logikak ere", dio Mikel Irizarrek, kongresuko euskararen talde eragileko kideetako batek.\nHain zuzen, epe luzeko begirada horri lotuta daude Liburu Zurian jasotzen diren oinarriak. 44 orrialde ditu eta hainbat lan-lerro finkatzen dituzte.\nKohesio sozialaren lan-ildoaren baitan, azpimarratzekoa izan da komunikabideen gaia. Hainbat joera ezkor zehazten dira dokumentuan. Horietako bat da esparru komunikatiboak, neurri handi batean, estatuek markatzen dituztela. "Euskal Herria ez da, gaur-gaurkoz, komunikaziozko herria. Masa komunikazio egitura sendoenak, alde handiarekin, Espainia edo Frantzia mailakoak dira. Eta horri, komunikazioaren globalizazioak ekarritako uholdea gehitu behar zaio. Euskal Herriko komunikabideei dagokienez, gutxi dira Euskal Herriko zazpi herrialdetara zabaltzen direnak edota Euskal Herria erreferente gisa dutenak; hortaz, bertakoek islatzen duten irudia, orobat, zatiketa autonomikotik datorrena da, oso aukera gutxitan agertuz zazpi lurraldeetako errealitatea", dio dokumentuak.\nHorri aurre egiteko, "premiazkoa" da Euskal Herrirako Komunikazio Plan Estrategiko bat adostu eta abian jartzea. "Beste sektore batzuetan jadanik egin den bezala –industrian edo zientzian, esaterako–, komunikazioa arlo estrategikotzat definitu eta hurrengo urteetarako helburuak, ekintzak, baliabideak eta ebaluazioak ezarri behar dira. Plan horrek ahalik eta eragile gehienen artean adostua behar du izan", azaldu dute.\nHorren baitan, Euskal Informazio Agentzia bat hartu dute komunikazio sistema indartu, espazioa propioa sendotu eta puntu mankomuna eragiteko bide garrantzitsuenetakotzat, eta, "euskal lurraldeen kohesioaren bidean, Euskal Herri mailako telebistaren sorrera" proposatzen dute, "hiru egitura administratiboren artekoa –Euskal Hirigune Elkargoa, Nafarroako Gobernua eta Eusko Jaurlaritza–". Irizarren esanetan, kongresu horrek egin duen azpimarra garrantzitsuena izan da azken hau. "Eusko Ikaskuntzak, bere sorrerari eta izaerari erantzunez, Euskal Herrian eta proiektu bateratuan jarri du fokua. Proiektu horren zutabe garrantzitsuena izango litzateke telebista".\nEuskal komunikazio sistema horretan euskara zentralitatera eraman beharra da beste puntuetako bat. "Euskara izango da, etorkizunari begira, euskal komunikazio espazio propio eta amankomuna eraikitzeko euskarri nagusia. Horretarako, ezinbestekoa da gure hizkuntza historikoa komunikazioaren zentralitatera eramatea, oraingo errealitatea ahaztu gabe, baina gertatzen ari diren aldaketa soziolinguistikoak gogoan izanik". Horrez gain, jadanik euskaraz aritzen diren komunikabideak indartzeko politikak garatu behar direla azpimarratu dute, baita horien arteko elkarlana bultzatu behar dela ere. Bestalde, euskara gutxi edota batere erabiltzen ez duten komunikabideak hizkuntzara erakartzeko politikak ezarri beharraz ere hitz egiten dute. Azkenik, "komunikazio politikak hezkuntza politikarekin adostu beharra dago, komunikabideen bitartez eskolak abiatutako euskalduntze politikari osagarritasuna eta jarraikortasuna emanez. Betiere, euskaldundu berriak euskaraz sozializatzen laguntzeko helburuarekin".\nHoriek izan ziren, Irizarren esanetan, euskararekin lotutako beste ideia batzuk: "Identitate partekatu bat eraikitzea euskararen eta euskal kulturaren bueltan; komunikabide sistema bat eraiki beharra; lankidetzaren garrantzia –erakundeetan inoiz ez bezalako politika aktiboak daude euskararen alde, eta hortik estrategia bateratu bat atera behar da, euskararen herria eraiki–; lankidetza publiko soziala –parez pare jartzea erakunde publikoak, gizarte eragileak eta gizartea, eta euskararen alde lan egitea, Euskaraldian egiten ari garen moduan–".\nHiru lehendakariek Eusko Ikaskuntzaren adierazpena onartu dute. "Hori oinarri bat da lanean jarraitzeko, baina orain, erabaki egin beharko dute hau guztiau gauzatu daitekeen, nola eta zein epetan", dio Irizarrek.


â€˜Lotsatiâ€™-ren ankea berreskuratu da\nMaiteari jaten ematearren, hanka ebakitzeko prest zegoela zioen Gurutz Sarasola Lotsati poeta itsasondoarrak olerki batean. 1936an hil zenetik, bere obra oharkabean pasa da, eta heriotzaren ondoren urte luzetako isiltasunak jarraitu dio. Orain, jaio zenetik 95 urte igaro direnean, liburu bat argitaratuko du Alvaro Rabellik Sarasolaren bizitzaz eta obraz, eta familiak bere jaioterrian omendu du.\n36ko Gerraren aurreko euskal poeten artean ezkutuan egon da Gurutz Sarasola Lotsatiren izena urte askoan. Gazte hil zen, bere buruaz beste eginda, eta familiak, errepresio frankistaren beldur, idatzi zituen poemetako asko erre zituen.\nEz eskelarik, ezta heriotza tragikoari buruzko albisterik ere. Lotsati poetaren suizidioa 1936ko agerkarietatik kanpo geratu zen. 20 urte eskas besterik ez zituela, bere burua trenbidera bota zuen. Olerki liburu bat argitaratzeke, haren obraren zati bat egunkarietan ezagutzera emana zuen ordurako. Gero eta sona handiagoa lortzen ari zen Gurutz Sarasola, Lotsati ezizenaren atzean ezkutatzen zen idazlea. Bat-bateko heriotzari isiltasunak jarraitu zion, ordea. Ia gaurdaino iraun duen isiltasuna.\nPoetaren ibilbidea eta heriotza zalantzaz beterik dago, bere obra ez delako osotasunean ezagutzen. Alvaro Rabelli literatura ikertzailea da, eta udazken partean poetaren inguruko liburu biografikoa plazaratuko du, Ilunpetik argira (Itsasondoko Udala) izenburupean. “Orain baliagarria izan daitekeen idazle bat berreskuratu da”, dioenez.\n1936ko martxoan egin zuen Gurutz Sarasolak bere buruaz beste, 36ko Gerra piztu baino hilabete batzuk lehenago. Estatu kolpearekin batera, Lotsatiren urrats gehienak ezabatu egin ziren, Sarasolatar sendiak bere lan guztiak sutan erre baitzituen.\nItsasondoko arbel meategi enpresa baten jabe zen Sarasola sendia. Mundu osoan saltzen zen Itsasondon ustiatutako produktua. 36ko Gerra hasi zenean, aberastasun horiek guztiak babesteko premian zegoen familia. Horregatik, abertzaletasunarekin zerikusia izan zezakeen edozein zantzu ezabatu zuten, Lotsatiren olerkiak horien artean. Testu horietan askotan erakusten zuen idazleak Euskal Herriarekiko eta euskararekiko zuen atxikimendua. El Dia egunkarian argitaratutako Jetxi Sabiñ lurrera olerkiaren ahapaldia horren adibide da.\n“¡Ai...! ¡Sabiñ! ¡Sabiñ!\n¡Ai! Berriz sortuko baziñake...\n¡Sortuko baziñake berriz!\nAberriari ondo etorriko litzayoke\nSortuko baziñake berriz”.\nGerra hasierako giro mikaztuan, poesia lan guztiak erretzea erabaki zuten Sarasolatarrek, Gurutzen liburutegi pertsonalarekin batera. Lotsatiren obra desagerrarazi egin zuten, baina familiaren iragan abertzalea ezabaezina zen.\nJose Manuel Sarasola, Gurutzen aita, Itsasondoko alkate izan zen 1931 eta 1936 urteen artean. Agintaritzara iritsi bezain laster, Jose Manuel buru zuen udal gobernuak autodeterminazio eskubidea aldarrikatu zuen Euskal Herriarentzat estreinakoz. Horregatik, olerkiak sutan erre izanagatik ere, gudarosteko errepresioa eta isunak jasan behar izan zituzten.\nAbertzaletasunari kantatu zion Lotsatik, baina gai horren inguruan garaiko olerkigintzari ez zion ezer berririk eskaini. Maitasuna hizpide hartzen zuenean, orduan bai, jarrera berria eman zion euskal literaturari. “Lizardik edo Lauaxetak maitasun kontuak dramatismoz jorratzen zituzten, baina nolabait itxura egiten zuten. Lotsatik ez, berak zioena sentitu egiten zuen” dio Alvaro Rabellik. Barne mina ateratzeko idazten zuen, eta bere adierazpena benetakoa zela iruditzen zaio Ilunpetik argira liburuaren egileari.\nAmodioarekiko ezintasuna gero eta nabarmenagoa zen haren idatzietan. Sei hilabetetan argitaratu zituen bere lanetan –egun ezagutzen ditugun bakarrak–, garapena nabaritu daiteke. Gero eta abailduago agertzen zen poeta itsasondoarra, depresioak jota, antza. Bere buruaz beste egin aurreko egunetan ere hala sentitzen omen zen Lotsati. El Dia egunkarian plazaratu zuen azken olerkian –Ankea ebakiko nuke– ezintasun hori nabaria da:\nAnkea ebakiko nuke...\n¡Orrela biziko baziñake\nAsko poztuko nintzake!”\nHeriotza dramatikoa justifikatzeko, ezamodioa eta maitearen galera askotan errepikatutako arrazoiak dira. Hipotesi hori erabat bazertu gabe, Rabellik ez du uste maitasuna suizidioaren atzean dagoenik. “Mina zuelako idazten bazuen ere, gehiago idazteak areago sumintzen bazuen ere, bere barnean minen bat zuela garbi ikusten da”. Literatura ikertzaileak, halere, garbi ikusten du Lotsatik idazten zuena sentitu egiten zuela, eta horretarako bere heriotza hartzen du argudiotzat.\n25 testutako garapena\nIdatzi gutxi argitaratu zituen, baina molde ezberdinak landu zituen olerki eskas horietan. Koldo Izagirrek proposatutako ideia da honakoa, Rabellik bere egin duena: eduki aldetik, baikortasunetik ezkortasunera igaro zen, ironiatik pasata. “Gorabehera handiko pertsona zela ikus dezakegu alde horretatik” dio Rabellik. Idazkera aldetik bestalde, euskara garbizalea, sabinista zerabilen hasieran, eta hizkera herrikoiarekin amaitu zuen. Bertso kopuru gutxiagoko olerkiak idatzi zituen azken aldian, adierazpenak hitz gutxiagorekin eta zehatzago eginez. Sei hilabetetan halako bilakaera eman izana, hori da literatura ikertzaileari deigarri egin zaion puntuetako bat.\n25 olerki, Lotsatiren beste lanik ez da ezagutzen. Bilakaera hori beraz, argitaratu zituen testuetan ikus daiteke soilik. Olerki batetik bestera aldaketa ikus daiteke, eta horregatik ere berezia da bere ibilbidea.\nAitzol bizilagun eta sustatzailea\nItsasondoarra jaiotzez, 1929an donostiartu zen familia guztiarekin. Plaza del Centenarioko etxebizitzan Jose Ariztimuño Aitzol idazlearen bizilagunak izan ziren, eta harreman estua lortu zuten. Alvaro Rabellik azpimarratzen duenez, “hurbiltasun hau gakoa izan liteke, gerora Gurutz gazteak literaturan egin zituen urratsak azaltzeko”. Literatura ikertzailearen ustez, zalantzak zalantza, Aitzolek garrantzi handia izan zuen Lotsatiren olerkiak argitaratzeko. Une hartan euskal literaturan pisu handia zeukan Ariztimuño idazle eta euskaltzale tolosarrak. Gainera, El Dia egunkariko zuzendaria zen, Lotsati bertan testuak argitaratzen hasi zenean.\nIdazle apala zen, xumea eta oraindik sona handirik ez zuena. Pixkanaka izena hartzen ari zen halere, eta horren adibide egunkarietan laster argitaratu behar zuen liburuaren iragarkiak agertu izana. Idazle handien itzalean zegoen dena den, beste asko bezala. “Garai hartako idazle handiak askotan eurak bakarrik aritzen zirela esan ohi da gaur egun, ez zegoela atzeko sare antzeko bat. Baina ez da horrela, Lotsatirena bezalako adibide asko baitaude”, Rabelliren hitzetan.\nGaztea zen Lotsati hil zenean, idazle hasiberria. Gogotsu eta ekimentsu ziharduen lan horretan, eta “idaztea oso serio hartzen zuen”. Baina ibilbidearen hasieran topatu zuen helmuga, uste baino lehen. Rabellik dioen bezala, heriotza poetiko horren ondoren egundaino iritsi zaigun “heroi erdi erromantiko bat” sortu da.\nAhanzturatik ihes egiten\nLotsatik jendartera saltoa orain gutxi egin baldin badu ere, 1990eko hamarkadan berpiztu zen poeta itsasondoarraren inguruko arreta. Artikulu bakan batzuk atera ziren bere obra eta bizitzaren inguruan, baina benetako loraldia 2004an etorri zen, Alvaro Rabelli literatura ikertzailearen ustez. Urte hartan Xabier Mendigurenek Arbelaren gainean (Elkar) liburua plazaratu zuen, olerkaria aipatuz. Liburuak oihartzun dezente lortu, eta berarekin Lotsatiren izena zabaldu zen. Hala ere, Sarasola sendia ez zen sobera gustura geratu idazle beasaindarraren lanarekin, “errealitatetik kanpo zegoen istorioa kontatu zuen. Karikatura bat egin zuten Gurutzen inguruan” dio Gurutz Olaskoagak, poetaren ilobak. Iñaki Segurolak Ostiela! aldizkarian plazaratutako beste artikulu batek ere ez zuen Sarasolatarrenean begirune handirik jaso. Horregatik besteak beste, Sarasolatarrak idazleari buruzko ikerketa egiteko eskatu zioten Alvaro Rabelliri. “Lan horiengatik agian geratu zitzaigun subkontzientean egia kontatzeko beharra” dio Olaskoagak. Eta enkargu horren fruitu izango da udazken partean argitaratuko den Ilunpetik argira liburu biografikoa.\nPoetaren inguruan sortu den interes horrek familia harritu du, eta horregatik haren figura berreskuratzeko ekimenekin bat egin du. Hala, pasa den maiatzaren 2an, Lotsati jaio zeneko 95. urteurrena aitzakia hartuta, plaka bi jarri zituzten hilerrian eta idazlearen jaiotetxean. Urte luzetako ahanzturaren ondoren, poeta pixkanaka argitara irteten hasi da.


Donostia Zinemaldia :: Itsasoaren alaba\nHemen zaude: Lehen orrialdea › 57. Edizioa 2009 › Sailak eta filmak › Zinemira-Euskal Zinemaren Panorama › Itsasoaren alaba\nSailak eta filmak » Zinemira-Euskal Zinemaren Panorama\n(Sea’s Daughter) • Josu Martínez\nHaizek bi urte bete baino lehen GAL taldeak haren aita hil zuen, Mikel Goikoetxea "Txapela" errefuxiatua. Aitaren oroitzapenik txikiena ez badu ere, 25 urte geroago neska galdezka hasiko da. Itsasoaren alaba memoria ariketa baten lekukotza da. Goikoetxea ezagutu zutenen testigantzak lotuta, Haizek aita eta garai hartako egoera nolakoak ziren jakingo du pixkanaka, mundu eta sentsazio ezberdinak nahastuta, eta ikuslea sustraietarako bidaia errepikaezin horren lekuko bilakatuta.\nBilbo, 1986. EHUn eta San Antonio de los Bañosen (Kuba) ikus-entzunezko ikasketak egin ondoren, hau da bere lehenengo dokumentala. Gidoilari eta aktore gisa egin du lan ETBko Martin telesailean, eta astero Euskadi Irratiko Arratsaldekoa programan parte hartzen du, duela sei urtetik. Horrez gain, 2007an euskarazko kazetaritzako Rikardo Arregi sari berezia irabazi zuen. Txaber Larreategirekin batera Looking for Mister X film laburra zuzendu du, eta laster ikusgai izango ditugun eta gizarte gaiak lantzen dituzten bi dokumental egiten ari.\nRonda 25, 1º\nTel +34 94 4790 430\nJosu Martínez\tJosu Martínez\nJosu Martínez - Itsasoaren alaba\nBideoak | Audioak "Itsasoaren alaba"


Fustiñanako Udalak, 2019ko uztailaren 11n egin osoko bilkura berezian, besteak beste, ondoren ematen den erabakia hartu zuen:\nEzartzea beherago agertuko diren ordainsariak, kalte-ordainak eta bilkura-sariak kide anitzeko organoetara joaten diren udalkideei, eragina izanen dutela kargua hartzen dutenetik eta, alkatearen kasuan, zerbitzu berezietara igarotzen den datatik. Hori guztia arau hauetan oinarriturik: Nafarroako Toki Administrazioari buruzko uztailaren 2ko 6/1990 Foru Legearen 56. artikulua, Toki Araubidearen Oinarriak arautzen dituen apirilaren 2ko 7/1985 Legearen 75. eta 75 bis artikulua, Toki Administrazioaren Arrazionalizazioari eta Jasangarritasunari buruzko abenduaren 27ko 27/2013 Legea eta horrekin bat heldu den araudia, 21/2014 Foru Legea, karguan aritzeagatik euren kideei ordainsariak edo bilkura-sariak ordaintzen dizkieten Nafarroako udalei konpentsazio ekonomikoak emateko sistema ezartzen duena, eta Langileen Estatutuaren 37. artikulua, 3.d).\n1.–Osoko bilkuretara eta batzordeen nahiz kide anitzeko organoen bilkuretara joateagatik.\n–Ehun eta hogeita bost euro (125,00) osoko bilkurara joateagatik.\n–Laurogeita bost euro (85,00) batzorde edo kide anitzeko organo baten bilkurara joateagatik.\nOsoko bilkuretara edo batzordeetara joateagatik urtean gehienez ere 2.000,00 euro eskuratzen ahalko dituzte.\n2.–Alkateordeek eta azpialorretako zinegotzi ordezkariek urtean 2.000,00 euro jasoko dituzte, beren karguari dagozkion lanak egiteagatik, osoko bilkuretara eta batzordeen nahiz kide anitzeko organoen bilkuretara joateagatik jasotzen dituzten sarietatik kanpo.\n3.–Alkate udalburuak dedikazio esklusiboa izanen du eta, Nafarroako Gobernuko funtzionarioa denez, zerbitzu berezietara igaroko da eta urtean 31.982,62 euroko zenbateko gordina jasoko du: funtzionario gisa dagokion 23.580,62 euroko soldata gordina, kenduta gradua eta antzinatasuna, Nafarroako Gobernuak ordaintzen jarraitzen dituenak, eta Alkatetzan aritzeagatik 8.400 euroko zenbatekoa.\nGainera, urtero 1.500,00 euro jasoko ditu, frogatzeko zailak diren ordezkaritza gastuengatik.\n4.–Udalkide guztiek kalte-ordainak jasotzeko eskubidea dute karguan aritzeagatik eragindako gastuengatik; betiere, gastu horiek behar bezala baimendu eta justifikatzen badira, eta Nafarroako Administrazio Publikoetako langileentzat urtero ordainsarien arloan ezartzen diren baldintza eta zenbatekoen arabera.\nFustiñanan, 2019ko uztailaren 12an.–Alkate udalburua, Sergio Vitas Aguirre.\nIragarkiaren kodea: L1909538


You are tearing me apart, Lisa!Euskal pantailaren gunea\nDuela gutxira arte, Tommy Wiseau-ren izena ezezaguna zen mainstream delako komunikazio-kontzeptu nahiko peioratibo horretan. Baina, askorentzat, jadanik kultuzko sortzailea zen Wiseau jauna, Interneteko freak eta geek komunitateentzat, hain zuzen ere. James Francok bere istorioa film bilakatu eta Urrezko Maskorra etxera eraman baino askoz lehenago, Interneteko komunitateek eta ahoz ahoko komunikazio digitalak mito berri bilakatu zuten.\nThe Room filmetik The Disaster Artist lanera doan bidaia Transmedian oinarritzen da. Baina bat-bateko prozesu transmediatikoa izan zen hura, modu horizontalean sortutakoa eta elkar-sormenezko ekintzek eragindakoa. Zentzu horretan, bi prozesu jarri ziren abian. Alde batetik, online formatuak eraiki zituzten komunitateek, birnahasketaren edo remix-aren kontzeptuan oinarrituta.\nBestalde, online izaeratik offline errealitatera eraman zuten The Room. Hala, filmaren une eta esaldi gogoangarrienak erabiliz, Live Cinema ekitaldiak antolatzen hasi ziren, The Rocky Horror Picture Show antzera. The Room bizipen bilakatu zen orduan, behetik gorantz sortutako esperientzia multiformatua. Eboluzio naturala, beraz. Eta horregatik, Transmedia darwinista dela esan dezakegu.\nEta Transmedia darwinistaren ondoan, diseinuko Transmedia aurki genezake, planifikatutako Transmedia, alegia, formatu guztiak aurretik definitzen eta lantzen dituena. Eta, nahiz eta hemen ere komunitatearen parte-hartzea ezinbestekoa izan, ez du zentzu sortzaile hori: komunitatea hartzaile aktiboa da soilik. Horregatik, Transmedia Kreazionista dela esan dezakegu, diseinu adimendunean oinarritzen dena, baina arras bertikala. Adibide bezala, hor ditugu Movistar + kanalaren La Peste edo La Zona telesailak.\nTransmedia honek, ordea, kontaketa modu eraginkor eta adierazgarrian hedatzea ahalbidetzen du. Hau da, pieza edo formatu bakoitza narrazio-arku bilakatzen da, ez da gehigarri hutsa. Beraz, bietatik, zein izango litzateke egiazko Transmedia? Zaila de esatea. Egia esan, bien arteko nahasketa izango litzateke erantzun zuzenena. Aldez aurretik narrazio-unibertsoa definituz, baina elkar-sorrerarako input-ak irekiz formatu bakoitzean, komunitatearen benetako parte-hartzea eragiteko.\nBlogak Jon Sanchez\nJon Sanchez The Disaster Artist The Room


Hauek dira lo egiten laguntzen duten elikagaiak eta loari kalte egiten diotenak. | Consumer\nTriptofano, B6 bitamina eta magnesio ugari duten elikagaiek lo egiten laguntzen dute, eta nerbio-sistema estimulatzen dutenek, berriz, ez dute horretan laguntzen.\nIrudia: Damir Spanic\nAdinaren arabera, ondo lo egiteko zenbat ordu behar ditugun badakigu. Eta badakigu lo indarberritzailea izateko, eta atsedenik ezaren ondorio kaltegarriak saihesteko, loaren higiene egokia izan behar dugula. Hau da, ordu horietaz gain, zenbait ohitura eta jarrera bete behar ditugu, hala nola gailuekin lo ez egitea, kirola egitea, baina ez gaueko zortziak baino beranduago, edo aste eta jai egunen arteko ordutegiak elkarren artean oso desberdinak ez izatea. Baina elikadura ere garrantzitsua da. Hurrengo zerrendan ikusiko duzu zer elikagaik lagunduko dizuten lo egiten, eta zerk ez.\nAtseden hartzen laguntzen duten elikagaiak\nTriptofano, B6 bitamina eta magnesio ugari duten elikagaiek lo egiten laguntzen dute. Hiru substantzia horiek serotoninaren eta melatoninaren sintesia errazten dute.\n• Triptofano ugari duten elikagaiak\nGiza gorputzak sortzen ez duen funtsezko aminoazido hori modu naturalean agertzen da animalia-jatorriko proteinetan.\nEsnekiak (esnea eta gazta).\nHaragia (indioilarra eta oilaskoa).\nOsoko zerealak: arroza, oloa…\nFruitu lehorrak (intxaurrak, batez ere).\nPlatanoa, anana eta aguakatea bezalako frutak.\nB6 bitamina ugari duten elikagaiak\nTriptofano kantitate txiki bat niazina edo B3 bitamina bihurtzen dute, eta serotonina, lo-patroiak erregulatzen laguntzen dutenak.\nHaragia (txerria, hegaztiak).\nOsoko aleen ogiak eta zerealak.\nMagnesio ugari duten elikagaiak\nNerbio-sistema lasaitzen laguntzen dute, modu eraginkorragoan funtziona dezan. Muskuluak erlaxatzen laguntzen dute.\nArrain urdinak: izokina, sardinak…\nHosto berdeko barazkiak: zerbak, espinakak, brokolia…\nLoari kalte egiten dioten elikagaiak\nNerbio-sistema estimulatzen dutenak, metilxantinen (kafea), teobrominaren (txokolatea), teinaren (tea, matea) eta amina biogenoen bidez, hala nola histamina (arrain ketuak, ozpinetakoak) edo tiramina (gazta ondua, hestebeteak, aza, ilarrak), besteak beste.\nKafea, tea, matea, guarana.\nKakaoa eta txokolatea.\nArrain urdinaren kontserbak eta ketuak.\nLandare-produktu hartzituak (chucrut) eta kontserban daudenak.\nSojaren deribatuak (misoa, tempeh, soja-saltsa, tofua).\nEspezia minak, piperbeltza esaterako, eta alkohola, oro har (biek gorputzaren tenperatura handitzen dute).


Donostia Zinemaldia :: Jia Zhang-ke, um homem de Fenyang / Jia Zhangke, A Guy From Fenyang\nZuzendari txinatar gazte baten erretratua, gure garaiko zinemagilerik garrantzitsuenetako bat bilakatua. Walter Salles-ek zuzendutako dokumental honek memoriaren gaia jorratzen du zineman (indibiduala eta kolektiboa). Jia Zhang-ke jaioterrira itzuliko da, Txina iparraldeko Shanxi probintziara, bere filmak kokatzen dituen inguruetara. Berlineko Jaialdiko Panorama Dokumente sailean aurkeztua izan zen.\nWalter Salles Terra estrangeira (1995) filmarekin hasi zen nabarmentzen. Zabaltegi-Zuzendari Berriak sailean aurkeztu zen. Central do Brasil (1998) filmarekin, sari hauek irabazi zituen: film onenaren eta emakumezko aktore onenaren Urrezko Hartzak, Berlinen; Golden Globe bat; atzerriko film onenaren BAFTA saria, eta Oscar sarietarako bi izendapen. Diarios de motocicleta (2004) filmarekin, berriz, atzerriko film onenaren BAFTA saria eta abesti onenaren Oscar saria eskuratu zituen. Haren ibilbidean, nabarmentzekoak dira, halaber, Abril despedaçado (2001), Dark Water (2005) eta On the Road (2012) filmak.


Pintaketa faxistak eta sexistak egin dituzte, berriro, 'Pikara' aldizkariaren egoitzan | Gizartea | Berria\nPintaketa 'Pikara'-ren egoitzan. PIKARA\nAldizkari feministak ohar baten bidez salatu duenez, esaldi horixe bera askotan errepikatzen du Vox eskuin muturreko alderdiak. Ez da Pikara-koek eraso faxista eta sexista bat jasaten duten aurreneko aldia. Urrutira joan gabe, duela bi aste pasa ere nozitu zuten antzeko eraso bat.\nPikara-ren arabera, Ertzaintzarengana jo zuten eraso haiek salatzera, eta Ertzaintzak ohartarazi zien ez zirela «kasu bakan bat», eta gisa horretako eraso gehiago pairatuko zituztela. Aldizkariak dioenez, alderdi faxista baten gazte taldeak sinatzen ditu.\nFaktoria Lila espazio feministaren egoitzari ere egin diote eraso. Pikara-ren kale berean du egoitza, parean ia, eta 52 zenbakia pintatu dute pertsianan, gainean zakil bat duela. Irantzu Varela Faktoria Lilako koordinatzaileak ondorioztatu du 52 zenbakiak Vox eskuin muturreko alderdiak Espainiako Kongresurako hauteskundeetan lortutako diputatu kopurua adierazten duela.\nHain zuzen, Varelaren beraren aurkako pintaketa bat egin zuten atzo ere. Ea da gisa horretako eraso bat jasaten duen aurreneko aldia: urri hasieran ere egin zituzten, eta, gainera, haren datu pertsonalak hedatu zituzten sare sozialetan. Varelak bideo bat argitaratu du Twitterren, eta adierazi du «alaitasuna» izango dela «mendekua». Nabarmendu du, gainera, ez dela "beldur", eta faxismoari «barre egitera» deitu du.\nBerriz ere erasotu dute Pikarako egoitza.\nElkartasun osoa gure kide feministei!\nEraso faxisten aurrean antolakuntza feminista! https://t.co/7FDvky13Xt\n— Bilgune Feminista (@ehbfeminista) November 12, 2019\nErasoa ENAren egoitzan\nGaur goizean Espainiaren aldeko pintaketa bat agertu ENA Euskal Nortasuna Elkartearen egoitzan ere, Bilboko Abando auzoan: "Gora Espainia" jartzen du pintaketan. Horrez gain, elkarteko kideek salatu dutenez, haiek darabiltzaten ikur batzuk ere ezabatu dituzte; esate baterako, Zazpiak bat leloa.\nHala ere, ENAko kideek azaldu dute pintaketek lanean jarraitzeko "gogo handiagoa" ematen dutela. "Bide zuzenetik goazela erakusten digute; izan ere, herritarrentzako euskal nortasun agiriak egiten ditugu, eta horrek euskal kontzientzia suspertzen laguntzen du", gaineratu dute.\nElkartea 1997ko urrian sortu zen, eta helburu nagusia “euskal nortasunaren kontzientzian” sakontzea zen. Horretarako, euskal nortasun agiria egiteko aukera eskaintzen du, besteak beste.\nEspainiaren aldeko pintaketa bat egin dute ENAren egoitzan, Bilbon


Manifestazio feminista 225 eragileren babesarekin | Borroka Garaia da!\nManifestazio feminista 225 eragileren babesarekin\nIndarkeria matxisten aurkako manifestazioa izango da Gasteizen, 11 eraso 12 erantzun, Feministok Prest! lelopean, apirilaren 9an, 13:00etan.\nOtsailaren amaieran hasi zuten atxikimendu kanpainaren datuak eta apirilaren 9ko egitaraua aurkeztu dituzte Feministok Prest plataformako kideek.\n225 eragile lokalen, nazionalen zein nazioartekoen babesa jaso dute, ia 1000 norbanakok eman dute izena atxikimenduak jasotzeko formularioetan, eta “Feministok prest” fitxarekin 500 lagunek baina gehiagok atera dute argazkia: “Honekin argi ikusi dugu jendartearen zati handi batek konpromisoa hartua duela indarkeria matxisten aurrean erantzuteko”, azaldu dute. Herri eta eskualde askotatik autobusak antolatu dituzte.\nBestalde, eragile eta norbanakoez gain, hainbat instituziori ere konpromisoak eskatu eta manifestazioaren berri eman diotela adierazi dute: “Apostu handia egin dugu apirilaren 9ko mobilizazioa ez dadin manifestazio soil batean geratu, eta hilabete hauetan hainbat lan-ildo jorratu ditugu: gaua eta kalea, arrazakeria, kapitalismoa, heterosexismoa edota feminizidioak”.\nEgitarau “zabala” antolatu dute, nazio mailako aldarrikapen egun honek balio dezan jada lantzen ari diren guztia bistaratzeko. Gauak eta kaleak “gure egin nahi ditugu”; horregatik, espazio publikoa okupatzeko hainbat ekimen ere prestatu dituzte: kalejirak, dantzak eta kontzertuak, besteak beste.\nApirilaren 9an Gasteizera joateko deia egin dute plataformako kideek, “indarkeria matxisten aurka gaudela azaltzeko eta alternatiba sozialak eraikitzeko aukera izango dugulako”.\nPosted in: Euskal HerriaTagged: feminismoaPermalinkUtzi iruzkina\n← El fetichismo malo, el de la legalidad\nLas Gestoras tras la ley de amnistía del 77 →


Aldundiak abegi familien kanpaina berria aurkeztu du: 30 behar dira - Bizkaiko Hitza\nLau harrera motaren premia dago: urgentziazkoa, aldi baterakoa, iraunkorra eta espezializatua.\n2021, urriak 22 Albisteak, Bizkaia, Gizartea 151\nBizkaiko Foru Aldundiak kanpaina berri bat abiatu du adingabeentzako harrera familiak erakartzeko. 30 behar dituzte guztira, lau harrera motatakoak: urgentziazkoa, aldi baterakoa, iraunkorra eta espezializatua. Aurten gehitu dute azken hori, eta “nerabeak, neba-arreba taldeak edo behar bereziak dituzten haurrak” ditu jomugan, Gizarte Ekintzako foru diputatu Sergio Murillok joan den ostiralean kanpainaren aurkezpenean azaldu zuenez. Zehazki, hamar familia behar dituzte pertsona horientzat, eta aparteko baldintzak bete behar dituzte hartzaileek: heziketa espezifikoa eduki behar dute, baita esperientzia profesionala ere hezkuntzaren, osasunaren edo gizarte zerbitzuen alorretan.\nIzan zaitez harrera-familia eta bizitza-historia berria eraiki lelopean, adingabe horiei “bizitza proiektu zoriontsua sortzeko aukera ematea” du helburu egitasmoak, Murilloren hitzetan. “Instituzio gisa, gure ardura da babesgabetasun egoeran dauden adingabeak artatzea. Lehen urratsa da arazo bat dagoela detektatzea, eta arrisku egoerei aurrea hartzea. Eta bigarren urratsa da gizarteratze osoa lor dezaten alternatiba onenak eskaintzea”.\nDiputatuaren arabera, alternatiba horietako batzuk izan litezke harrera familiak. Izan ere, nahiz eta haur eta gazte horiek “bikain artatuak” egon aldundiaren zentroetan, “askotan onuragarriagoa da familia batean bizitzea”, Murilloren iritziz: “Harrera familiak adingabearen arazoetan inplikatzen dira, laguntzen diote garatzen, hazten eta heltzen, baita familiarekin harremanetan jartzen ere. Ordezkaezinak dira; instituzioek ezin dugu hori egin”. Laguntza teknikoa eta ekonomikoa eskaintzen die aldundiak.\n2021ean, hogei familia batu dira dagoeneko, baina urtero 30 inguru behar izaten dituzte, diputatuak zehaztu zuenez. Harrera prozesua bukatutakoan, familietako asko beste adingabe bat jasotzeko prest agertu ohi dira, baina, egoeraren “karga emozionala” dela eta, denbora tarte bat behar izaten dute bien bitartean. Ondorioz, familia gehiago behar dituzte etengabean, horiek ordezkatzeko.\nHazteko “inguru egoki bat”\nMurillorekin batera, harrera familia batekin hazitako gazte bat ere egon zen aurkezpenean, Kristian Congo Martin, bere esperientzia helarazteko. 2 urte zituela, bere guraso biologikoek ezin izan zuten euren gain hartu, eta beste pertsona batzuen etxean hartu zuen aterpe; harrezkero, abegi familiarekin bizi da, eta 23 urte ditu egun. Bere garapenerako “inguru egoki bat” eskaini dio, besteak beste. “Gaur egun, hiru familia ditut: harrerakoa, eta nire aitaren eta amaren familia biologikoak”.\nCongoren arabera, harrera egitea seme-alaba bat izatea bezalakoa da, funtsean. Horrenbestez, arrazoiak antzekoak izan litezke; baita, era berean, errezeloak ere. “Pertsona bat etxean hartu nahi duzunean, zalantza eta ezagutzen ez dituzun gauza asko egon daitezke, seme-alaba bat eduki edo ez erabakitzean bezala”.\nBalizko etorkizunari ez ezik, orainaldiko bakardadeari ere egiten dio erreferentzia aldundiaren kanpainak. Mahai baten irudia erabili dute horretarako; aulki bakarra du inguruan, eta, haren aurrean, baso bete esne eta galleta sorta bat daude. “Hortik abiatuta, kanpainak gonbidatzen du familiarteko ohiko gosari bat nolakoa izan daitekeen irudikatzera”, zehaztu du Murillok. Mezua zabaltzen lagunduko dute, hala nola, Bizkaiko Psikologia eta Gizarte Laneko elkargoek, Apnabik eta Agintzarik.


DR6 Hidraulikoki Norabide Balbula | DR6 Lubrifikazio-balbula\nKoipe-balbulak - DR6 lubrifikazio-balbula\nHasiera/Koipe-balbulak/Autoko lubrifikazio-balbula DR6, kontrol hidraulikoa, norabide-lubrikazio-balbula, DR6 seriea\nProduktuen: DR6 Auto Hidraulikoko Kontrola, Norabide Balbula\nDR6 auto hidraulikoki norabideko balbula presio handiko eta koipe handien desplazamendu bikoitzeko terminaleko lubrifikazio sistema zentralizaturako bereziki diseinatuta dago.\nDR6 auto hidraulikoki norabideko balbularen garapen-diseinu berria bi lineako terminal koipea edo olioa koipeztatzeko sistema zentralizatua berrikuntza bat da, DR6k lau bideko balbula elektromagnetiko / elektrikoa eta presio-kontroleko balbula integratzen ditu, jatorrizko lubrifikazioan erabiltzen den presio-interruptorea. sistema, bi gailuren konbinazioa funtzio bakarrean, beraz, lubrifikazio-ekipoen tamaina handia eta kontrol elektrikoaren atalean huts egiteko probabilitatea asko murrizten du, lubrifikazio-sistemako kontrol elektrikoa are gehiago optimizatzeko.\nDR6 Auto Hidraulikoki Norabide Balbularen erabilera:\nDR6 auto hidraulikoki direkziozko balbula 40MPa-ko presio nominalean erabiltzea gomendatzen da, lubrifikazio-sistemaren 150ml / min baino gehiagoko desplazamendua, benetako gehienezkoa. kommutazio-presioa ez da 38MPa baino handiagoa izan behar.\n2.Arretaz berretsi du balbula sarrera P lubrifikazio-ponpa koipearekin edo olio-hornikuntzako atakarekin konektatzen dela, DR6 balbula itzultzeko ataka itzultzeko lerroarekin konektatzen dela eta ziurtatu olioa itzultzeko lerroa ez dela blokeatu behar.\nLubrifikazio-sistemaren funtzionamenduaren arabera, DR6 balbularen presioaren aurre-ezarpen egoki bat ezarri behar da (Presio-etengailuaren torlojua eskuinera presioa handitzera doitzeko, ezkerrekoek presioa biratzen du presioa murrizteko), berehala estutu. lotu torlojuaren azkoina doitu ondoren.\nEgiaztatu aldizka lerro bikoitzeko lubrifikazio-banatzailearen funtzionamendua lubrifikazio-sisteman, funtzionamendu-presioa baxuegia ematen bada, aldatzeko presioa berehala egokitu behar da pixka bat altuera.\nAuto lubrifikazio-balbula zuzeneko DR6 seriearen datu teknikoak\nAuto lubrifikazio-balbula DR6 seriearen neurriak\n[posta elektroniko bidez babestua]2021-11-17T21: 58: 27 + 00: 00


Japoniako copyright lege - Akademikoa Seme-alabek - Abokatuak guztiak Japonian konektatuta. Handiena lege ataria Uponese abokatuak.\nJaponiako copyright lege - Akademikoa Seme-alabek\nKontzeptua jabari publikoko Japonian polemikoa da\nJaponian, copyright bi zatitan banatzen da: Egilearen Eskubideak eta Bizilagunen EskubideakOharra bakarra ez da kontzeptu copyright Japonian. Bitartean, batez ere, copyright legea da, antzekoak direnak beste herrialde batzuetan, badira desberdintasunak sotila. Delako ez da kontzeptu publikoen domeinu Japoniako copyright legea, nahiz materialak dira aldarrikatu publikoan, ez daiteke murrizketak batzuk. bi eskubidea komunikazio publikoa (herri transmisioa). hiru Copyright-Kudeaketa Enpresa Law lau eskubidea transferentzia ownership.\nbost eskubidea aurkezpena Japoniako copyright legeak babesten lan guztiak 'zein pentsamenduak edo sentimenduak adierazten dira modu sortzailean eta zein jaitsierak barruan literario, zientifiko, artistiko edo musika domeinu'.\nLegea automatikoki ematen du, eskubide hauek gabe behar formal adierazpena edo izen-ematea. Ez bezala, moral, eskubide, eskubide ekonomiko daiteke libreki eskualdatu edo laga egin genuen. Bada, egilearen transferentziak bere eskubide ekonomiko bestera, titularrak eskubide ekonomiko bihurtzen 'copyright titularrak, baina egileak mantentzen egiletza.\n'Bizilagunen eskubideak' erreferentzia eskubideak interprete, telebistei, eta beste pertsona ez duten lanak egilea, baina paper garrantzitsua jokatu komunikatzeko horiek jendaurrean.\nInterprete, oro har, bi besterenezina eskubide moralak: egiletza, edo kontrola nola izendatzen diren konexio lana, eta osotasuna, edo kontrola aldatzea baten errendimendua modu bat dela litzateke kalterik interprete-en ospea. Bizi interprete dute besterenezina eskubide ekonomiko, finkapena (kontrola grabaketa), egiten eskuragarri (kontrola, argitalpen interactive media, hala nola, internet), eta transmisioa (kontrola eta zabalkundea arabera alanbre edo broadcast). Finkoa aural interprete dute besterenezina eskubide ekonomiko, orientazioa eta egiten eskuragarri, baita jabetza transferentzia eta alokairua.\nEre ahal izango dute eskaria ordainsariak bada, euren lana da, difusio edo iragaziak by wire.\nFonogramen produzitzaileak bera dute eskubide ekonomiko gisa finkoa aural interprete, baina ez dute edozein eskubide moralak. Telebistei eta alanbre diffusers dute besterenezina eskubide ekonomiko, orientazioa, ugalketa, egiten eskuragarri, eta retransmission. Telebista telebistei, halaber, eskubidea dute kontrol argazkia bere emankizunak. Bada bat erabiliz gainetik salbuespenak ugaltzen lan bat publikoki, pertsona erreprodukzio-lana aipatu behar da, bere iturburua.\nLan baimena arabera, banakako bat, eta azpian bere izen propioa edo ezagun baten izengoitia, babestuta daude eta berrogeita hamar urte hauek gizabanakoaren heriotza.\nLan baimena anonimoki edo azpian ezezagun bat ezizen babestuta daude berrogeita hamar urte hauek argitaratzea. Zinema lanak, baita obra baimena korporazio non banakako egile edo autore ezezagunak dira, ez dira babestuta hirurogeita hamar urte hauetako argitalpen (edo hirurogeita hamar urte hauek sortzea bada, lana ez da argitaratu).\nObra baimena edo transferitu biztanleek Aliatuak aurretik effectuation San Francisco Bake Ituna eman zenbait luzea babesa salbuespena legea.\nbat Konpentsazio Sistema Digital Pribatua Recording\nLuzapen hau konpentsatzen du babesik epea bigarren Mundu Gerran, eta aldatu egiten da herrialde egilearen edo egile-eskubideen jabeak, gerra.\nThe luzatzea da, normalean, egun (barne Australia, Kanada, Frantzia, erresuma Batua eta Estatu batuak), baina herrialde batzuk geroago berretsi dute, eta jada gerra (luzeena da, egun Libano).\nan, Konpentsazio-Sistema Digital Pribatua Grabaketa sartu zen. Honen arabera, sistema horiek egiten duten soinu digital edo ikus-entzunezko grabazioak erabilera pertsonalerako behar-ordaina ordaindu copyright jabeak.\nKalte-ordain hori da aldez aurretik gehitutako prezioak zehaztu digital grabazio-ekipo eta zehaztutako grabaketa media (Japoniako Copyright Bulego, hamazazpi ibid.).\nKalte-ordain hori bildu eta banatzen SARAH (Gizarte Administrazio Ordainsari Etxeko Audio Grabaketa) eta SARVH (Gizarte Administrazio Ordainsariak Bideo Hasiera Grabaketa).\nIzan ere, erabiltzaileak ekipamendu hau eta media ordaindu behar du moduko bat kuota edo, beraz, izeneko 'ordaina' izan ere erabili ahal izango dute deskribatu materialak copying copyright babestutako lanak.\nDomeinu publikoa ez da zuzenean mehatxatu, baina zeharkako modu batean, zailagoa da (garestia) erreproduzitu lan erabilera pertsonalerako.\nan, Japoniako Copyright Legea zen eguneratua zabaltzeko estaldura egilearen eskubidea, komunikazio publikoa (ezarritako izenaren pean eskubideak emisio eta alanbre transmisioa) etapa egiteko kutsakorrak. Objektuak eskubidea komunikazio publikoko jarduera lotzen zerbitzari bat sare bat eta jarduera transmisioa (Fujiwara). Copyright Legeak definitzen du kontzeptu publiko transmisioa (Copyright Legea.\nartikulua, paragrafo bat eta interaktiboa transmisioa (Copyright Legea. artikulua, paragrafo bat Publiko transmisioa esan nahi du, (in hitz sinpleak) transmisioa irrati-komunikazio edo alanbre-telekomunikazio xedea zuzeneko harrera publikoa.\nOrdena berriari aurre egiteko testuinguru Internet, (lehendik) kontzeptua interaktiboa transmisioa (webgune, bideo-on-demand, etab.) egin teoriko bat mugitu da eta orain jotzen gisa bizi publikoaren pean transmisio (gainera alanbre transmisioa eta emisio) (Japoniako Copyright Bulego). Interaktiboa transmisioa nabarmentzen 'publikoaren transmisioa egin automatikoki erantzunez, eskaera publikoak' (irakurri: erantzun bat saguaren klik bat hiperesteka).\nGainera, definizioak bi kontzeptuak, artikulu hogeita hiru Copyright Legeak ematen duten '(t)zen egilea izango dute eskubide esklusiboa egiteko publikoa transmisioa bere lana (barne hartzeko kutsakorren bere lanaren kasuan interaktiboa transmisioa)'.\nKontuan hartu ahal izango dugu, hau hedapen bat eskuineko publikoaren transmisioa egileek aurreko etapa egiteko kutsakorren (eskuragarri) eta, are gehiago buruz hitz eskubide bat egiteko kutsakorren hori baino haratago doa JIMEKO Copyright Ituna.\nHorretaz gain, eta ordena betetzeko OMPI Emanaldiak eta Phonograms Ituna, eskubide bat egiteko kutsakorrak izan zen, halaber, emandako interprete eta fonogramen produzitzaileak.\nEsparrua da hemen, batez ere, arautzeko Internet emisio zuzeneko emanaldiak. Lehen begiratuan, esan behar da legeak egokitu zen, aukera berriak Interneten eskaintzen - igotzen eduki-zerbitzari eta sartzean testuinguru bidez bide hiperestekak. Hain zuzen ere, bezala arteko aldea aldi berean, eta ez-aldibereko harrera fades (Japoniako Multimedia Txostena, badirudi zentzua zabaltzeko eskubidea publiko transmisioa egileek, gainera, etapa egiteko kutsakorren (irakurri: 'igotzen eduki zerbitzari bat eskuragarria da, publikoak'). Baina, beste alde batetik, noiz dugu begiratu ikuspuntutik jabari publikoko, zabalagoa eskura kontzeptua komunikazio bide publikoaren handi bat mugatzea eskura hau publikoan.\nHala eta guztiz ere, esan nahi nuke puntu honetan hori ez da diskurtso aurka copyright babesa.\nHain zuzen ere, kasu asko ere, badirudi lan-sistema gisa eta sortzeko pizgarri bat ekoizteko. Dugu bakarrik kontuan izan behar, gaur egungo transformazio legerian buruzko jabetza intelektualaren eskubide - Japonia eta beste herrialde batzuetan - oso azkar joan da, eta ez dirudi kontuan hartu beharreko alderdi guztiak istorioa, ezta gogoratu oso oinarrizko helburua copyright, 'garapenari laguntzea kultura'. hiru Copyright-Kudeaketa Enpresa Legea, azaroaren Copyright-Kudeaketa Enpresa Zuzenbidea aldarrikatzen zen. Bere helburu nagusia da errazteko berriak ezartzea copyright kudeaketa enpresak, ordena 'erantzuten garatzeko teknologia digital eta komunikazio sareak' (Japoniako Copyright Bulego).\nEkarri hona hemen eskuineko sakea-sistemak, eta horrek azalduko dut arriskuak atalean, noiz buruz hitz egiten kodean.\nOro har, esan dezakegu lege hori erraztuko gorakada copyright kudeaketa enpresa eta seguru bat sortzeko gehiago mugatzea eskura publikoan. Adierazi duenez, Japoniako Copyright Bulegoa, eskubidea jabetza transferentzia ezarri zen ordena aberasteko eskubideak egileek. Horrek esan nahi du, autore, interprete eta phonogram ekoizleek erabili ahal izango da, beren eskubidea buruzko transferentzia jabetza jatorrizkoa edo kopia lana lehen lege-transferentzia kontratuan. Honen ondoren, eskuinera itzali egingo da (Japonian Copyright Bulego). Hau ebazpen berri bat bezala jo daiteke ekarpen azken indartzea egile-zentratua erregimen. Beste alderdi zuzenketa Japoniako Copyright Legea izan zen, beraz, izeneko luzapen eskubidea aurkezpena. Aurretik, eskubide hori zen bakarrik emandako zinema lana (Japonia Copyright Bulego). Ondoren, zuzenketa izan zen luzatu mota guztietako lanak, eta, aldi berean, zehazki eskubidea, jabetza transferentzia, reaffirming urtean 'garrantzi' nozioa egileak.\nZer dokumentu eskatzen dira herentzia. Zerrenda dokumentuak erregistratzeko herentzia\nNola Ezin Dut Murrizteko Nire Zerga Japonian. Capital Advisors


musika | Irati Irratia musika – Irati Irratia\nPantxo Etxeberek bere azken lana aurkeztu digu\n8 apirila, 2022 8 apirila, 2022 Irati Irratia\tBerriak, Elkarrizketak\tDiska berria, musika, Pantxo Etxebera\tLeave a comment\nAmaiurkoa izanik ere irratiraino etorri zaigu Pantxo Etxebere Pottoka bere azken lana aurkezteko. Lau kantuz osatuta eta Sherpa Miguelek lagunduta atera berri du lan hau. Bere ibilbideaz eta musikaz solastu gara gaurkoan eta ratu atsegin bat pasa dugu berarekin elekatzen. Diskoa irratian eskuragarri izanen duzue 10 euroren truke. Pantxo Etxebere Irati irratian\nEgun On, Auñamendi! Pottoka eta Sherpa Miguelen diska berria, Xantiren Auzolotsak, Gazte Euskaltzaleen sarea eta Korrika\n8 apirila, 2022 8 apirila, 2022 Irati Irratia\tEgun on, Auñamendi!\tAuzolotsak, Egun on Auñamendi, erorikoak, Gazte Euskaltzaleen Sarea, Julen Mendizabal, korrika, musika, Pantxo Etxebere, Pottoka, Unai Irigarai, xanti begiristain\tLeave a comment\nGaurko saioa mugitua izan da. Lehendabizi Amaiurretik etorri zaigu Pantxo Etxebere Pottoka bere azken diska aurkeztera zeinetan Auñamendi Road kantua landu duen besteak beste. Gero Xanti Begiristainekin izan gara eta berriz ere solastu zaigu bere auzolotsen inguruan. Ondoren, Unai Irigarai izan dugu Gazte Euskaltzaleen sarea aurkezten. Bukatzeko, Julen Mendizabalek Korrikaren inguruan eginiko kronika paratu dugu. […]\nEgun On, Auñamendi! Euskalerria eta Xorroxin irratietara bisita eta Ruper Ordorikarekin solasaldia\n15 azaroa, 2021 15 azaroa, 2021 Irati Irratia\tEgun on, Auñamendi!\tAmour eta Toujour, Egun on Auñamendi, euskalerria irratia, euskara, Haritz Pascual, julen zelaieta, musika, ruper ordorika, xorroxin irratia\tLeave a comment\nGaurko saio hasieran Irrintzi Dorrera joan gara Euskalerria irratira Haritz Pascual lagunak kronika egin zezan. Ondoren, Lesaka aldera jo dugu Xorroxin irratira Julen Zelaietak bertako azken berriak ekar zitzan. Bukatzeko, Ruper Ordorikarekin solasteko parada hartu dugu bere azken lana den “Amour eta Toujour” -en aurre-estreinaldia eginen baitu larunbatean Ariben. Izenburua: Azaroaren 15ko saioa Iraupena: 2 […]\nAmour eta toujour Ruper Ordorikaren azken lanaren aurre-estreinaldia larunbatean Ariben\n15 azaroa, 2021 15 azaroa, 2021 Irati Irratia\tAezkoa, Berriak, Elkarrizketak, Euskara, Kultura\tAmour eta Toujour, euskara, musika, ruper ordorika\tLeave a comment\nLarunbateko kontzertua aitzakitzat hartuta Oñatiko Koblakariarekin egoteko parada izan dugu. Ruper Ordorika dugu koblakari hori eta bere azken lanaren aurre-estreinaldia eginen du, “Amour eta Toujour” da lan berriaren izenburua eta erritmo eta errima berriarekin datorkigu. Berarekin batera bere ibilbidea eta azken lan honen nondik norakoak errepasatu ditugu. Larunbat honetan Pirinioetako AEK-k, Etxabarrengoak eta Aezkoako Batzarre […]\nDoinu goxoek jantziko dute Urrutea kanpina\n20 abuztua, 2021 20 abuztua, 2021 Irati Irratia\tBerriak, Elkarrizketak, Erronkari, Kultura\tBakarlaria, Garde, Marina Landa, musika, Urrutea Kanpina\tLeave a comment\nKitarra eta ahotsak lagunduta Marina Landak giro goxoa jarriko du gaur arratsaldean Gardeko Urrutea kanpinean. Zita hau aprobetxatuz bera eta bere ibilbidea errepasatzen ibili gara gaurkoan. Musika pasiotzat duen eta Beatles edota Katamalo taldeen eragina duen emakume honek, giro goxo eta intimoa jarriko duela iragarri digu. Kontzertua, gaur (abuztuak 20) arratsaldeko 19:30tan Gardeko Urrutea Kanpinean […]\nEgun On, Auñamendi! Urmuga jaialdia eta Erronkariko konexioa\n9 uztaila, 2021 9 uztaila, 2021 Irati Irratia\tEgun on, Auñamendi!\tEgun on Auñamendi, erronkari, Juan Pito benta, Julian Gabas, mendia, Miguel Zeberio, musika, Urmuga\tLeave a comment\nSaioa Urmuga jaialdia ezagutzen hasi gara Miguel Zeberio lagunaren eskutik. Bukatzeko, Juan Pito Bentara joan gara Julian Gabasen ahotik Erronkaribarko kronika jasotzera. Izenburua: Uztailaren 9ko saioa Iraupena: 2:35 ordu Klikatu hemen saioa jaisteko\nMendia eta musika bat eginik Urmugan\n9 uztaila, 2021 9 uztaila, 2021 Irati Irratia\tBerriak, Elkarrizketak, Kultura\tmendia, Miguel Zeberio, musika, natura, Urmuga\tLeave a comment\nUztailaren 13an hasi eta 31a arte mendebaldetik ekialdera zeharkatuko du Euskal Herria Urmuga jaialdia. Mendia eta Musika bateratu nahi dituen jaialdi ibiltaria dugu eta gurean zenbait egunetan izanen dugu. Iaz egin bezala aurten Miguel Zeberiorekin egoteko parada hartu dugu aurtengo edizioa errepasatzeko asmoz. Informazioa eta sarrerak Urmuga webgunean Miguel Zeberio Irati irratian\nBrecha taldea ezagutzen\n16 apirila, 2021 16 apirila, 2021 Irati Irratia\tBerriak, Elkarrizketak\tBrecha, Gorka Beunza, La muerte, musika\tLeave a comment\n“La muerte” du izenburu talde honen azken lana. zeina aurresalmentan jarri duten. Kolaborazio potenteak eta aberasgarriak ditu talde honen lanak besteak beste, Anari, Mursego, Tulsa,… eta hau guztiaz solasteko Gorka Beunza izan dugu gaur gurean. Luze eta zabal ikertu dugu azken lan hau bere laguntzarekin. Hurrengo kontzertua apirilaren 25ean Zentral kafe antzokian eguerdiko 13:15etan Diskoa […]\nEgun On, Auñamendi! Aralar irratia eta Pirinioko Soinu banda 30. saioa\n12 maiatza, 2020 12 maiatza, 2020 Irati Irratia\tEgun on, Auñamendi!\taralar irratia, Bizkarreta, Egun on Auñamendi, erroibar, Martin Juanena, musika, Pepon, pirinioko soinu banda\tLeave a comment\nGaurkoan asteartero legez Aralar irratia bisitatzen hasi dugu saioa. Bertatik Martin Juanena aritu zaigu kronika pasatzen. Bukatzeko Pirinioko Soinu Bandarekin jarraitu dugu, gaurkoan Bizkarretako Peponek luzatu dizkigu bere eskariak. Izenburua: Maiatzaren 12ko saioa Iraupena: 2:00 ordu Klikatu hemen saioa jaisteko


Euriborraren igoera berria apirilean – Ekonomiaren KZ\n12 hilabeterako euriborraren goranzko joera mantendu egin da, eta indizeak hirugarren igoera izango du apirilean. Otsailean aurrenekoz gora egin zuenetik, hurrenez hurreneko sei minimo historikoren ostean, Espainiako hipoteketan gehien erabiltzen den adierazleak gora egin du, baina ez zorrotz. Saio baten faltan, hileko behin-behineko batez bestekoa -% 0,484koa da, martxoko -% 0,487aren gainetik. Hori bai, Europako Banku Zentralaren (EBZ) gordailu-tasaren % 0,5eko mugatik aldendu da, otsailean % 0,501ekoa eta urtarrilean % 0,50ekoa izan ostean.\nHala ere, Euriborrak berrikusten ari diren hipotekak merkatzen jarraituko du; izan ere, duela urtebete askoz altuagoa zen (-% 0,108), Covid-19 pandemiaren eztandaren ondoren hipoteka-tasak izan zuen gorakadaren ondorioz. Zehazki, 20 urterako batez besteko 120.000 euroko hipotekaren kasuan, kuota hilean 547 eurotik 527 eurora igaroko da, hau da, hilean 20 euro edo urtean 240 euro gutxiago.\nAdituen arabera, euriborrak hondoa jo du ziurrenik (minimo historiko absolutua otsailaren 2an ezarri zuen, % 0,515ean), eta joera aldaketa birusaren aurkako txertoaren aurrerapenak eta hazkunde ekonomikorako itxaropen handiagoek eragin dute. Hala ere, EBZk ekonomiaren alde egiten dituen neurriek gehiago igotzea saihestuko dute. Jordi Dominguez Fintecako CEOren arabera, “Arrisku-aktiboetarako gogoa merkatuetara itzultzen ari da, eta horrek euriborra pixka bat handitzea eragin dezake, baita inflazioa handitzea ere. Baina inflazioa EBZren % 2ko helburuaren azpitik mantentzen da eta ez dugu monetari politikan aldaketarik aurreikusten “. Euriborra egungo mailetan egonkor mantenduko dela uste du, “Nahiz eta gorabeherak izan”.\nOlivia Alvarez Monex Europeko analistarentzat, azken hiru hilabeteetan ikusi den euriborraren hazkundea “adierazlearen goranzko bide berri baten hasiera izan daiteke, aurrera begira; izan ere, ekonomiak krisiaren zatirik txarrena gainditu du eta susperraldirako bidea hasi du, jarduera ekonomikoko sektore asko berriro irekitzearekin batera”. Hala ere, EBZren jarrera laxoa dela eta, ez du euriborraren gorakada nabarmenik iragarri, eta datozen hilabeteetan “aurrera egiten jarraitzea” espero du.\nAnalista gehienen arabera, indizea egonkortu egin da eta ez du aldaketa handirik espero datozen hilabeteetan. Adostasunaren kalkuluen arabera, 12 hilabeterako euriborra -% 0,45 inguruan mugituko da. MyInvestorren iritziz, “Europako Banku Zentralak asmo argia eta irmoa erakutsi du tasak mantentzeko politikan eta dirua sustatzeko neurrietan”. Beraz, ez dugu espero horrelako mugimendurik “. Dominguezen ustez, “Epe luze batean inflazioa % 2tik gorakoa dela ikusiko bagenu, Europako Banku Zentrala doitzea eta euriborraren tasetan eragina izango duela uste dugu, likidezia murriztuz edo tasak handituz”.\nEpe luzerako iragarpenei dagokienez, Moody ‘sen txosten batek iragarri duenez, “Adierazleak gora egingo du pixkanaka, baina negatiboan jarraituko du hurrengo hamarkadan, bankuei lasaitasun gutxi emanez”. 2021eko bigarren seihilekoan hondoa jotzea eta 2023ko lehen hiruhilekora arte ia mugimendurik gabe erortzea aurreikusten du. Hor goranzko bide lotsatiari ekingo dio, urtean hamarren bat berreskuratuko du eta 2030aren hasieran bakarrik itzuliko da eremu positibora.\nSingularBankeko Victoria Torreren ustez, hamar urte “epe luzeegia da kalibre honen iragarpenak egiteko, baina denbora luzez zerotik behera mantenduko dela uste dugu. EBZren politika ekonomikoko neurriak kentzen hasten diren unean inflexio-puntua egon liteke, baina neurrizkoa izatea espero dugu “.\nEuriborra % -0,253ko tasarekin hasi zen 2020an urtarrilean, eta % -0,288ra jaitsi zen otsailean. Une horretatik aurrera, igo egin zen (ez zen hain negatiboa izan) hiru hilabetez jarraian, Coviden krisiaren ondorioz, bankuen arteko merkatuaren ziurgabetasuna piztu baitzen. % -0,266 izan zen 2020ko martxoan; % -0,108, apirilean; eta % -0,081, maiatzean. Hala ere, EBZk epidemiaren eraginari aurre egiteko egindako esku-hartzeak joera aldaketa ekarri zuen 2020ko ekainetik aurrera, eta zortzi hilabetez jarraian behera egin zuen. Orain, ekonomiaren bilakaeraren araberakoa izango da.\nTasa finkoko hipotekak, gaur egun nagusiak\nTasa finkoko hipotekek protagonismoa hartu dute azken urteotan, eta, gaur egun, sinatutako maileguen % 55 interes egonkorrekoak dira, estatistika-serie historikoaren ehunekorik handiena. Horrek esan nahi du hipoteken erdiak baino gutxiago daudela dagoeneko Euriborraren mende. Nahiz eta indizeak maila minimoetan egon, eta denbora luzeagoan negatiboan jarraituko duela aurreikusten den, kontsumitzaileek kuota konstanteen alde egiten dute, lasaitasuna eta egonkortasuna lortzeko. Gainera, banka modalitate finkoa lehenesten ari da, aldagaiak baino errentagarritasun handiagoa ematen baitio.\nHelpMyCashetik azaldu dutenez, “Bankuek interes aldakorreko maileguen eskaintza murriztu dute eta hipoteka finkoak kontratatzea sustatu dute, horien tasak jaitsiz eta ikusgarritasun handiagoa emanez. Horrela, epe laburrean diru-sarrera handiagoak lortu nahi dituzte. Gainera, pandemia garaian hipotekadun gehiago daude euriborrari lotutako gorabeherak ez izatea nahiago dutenak “.\nHalaber, hipoteka finkoen prezioak inoiz ikusi ez diren gutxieneko mailetan daude, % 2,7 inguru batez beste, INEren datuen arabera. Aldagaien kostua are txikiagoa da, % 2,1ekoa batez beste. Hala ere, “Euriborrak etorkizunean gorantz kotizatuko balu, biratu egin litezke”, adierazi dute HelpMyCashetik, eta, euriborrari lotuz gero, 10-15 urteko epean egitea gomendatu dute.\n← Burtsa: Igoera handien ostean, zuzenketak etor daitezke\nAernnovako enplegu-erregulazioko espedientea “zuzenbidearen araberakoa” dela uste du EAEANk →


Nire berri Leer más →" />\nNire izena Isabel Moreno da eta 3 toki zoragarritan bizi naiz:\nNeure etxean, Araozko mendi lasaietan, Oñatin, non MACROSANO makrobiotika, sukaldaritza eta elikadura osasungarriaren gunea zuzentzen dudan. Eskola horretan ikasiko duzu elikadura osasungarri bat egiteko jakin beharreko guztia. Eta etxean, gure osasun etxean, atsedena eta merezi duzun zainketa aurkituko dituzu.\nAltean, Alacanteko kostaldeko herri txiki bat, non itsasoaren urdina leihotik sartzen den baimenik eskatu gabe. Han bizi naiz Sha Wellness Clinic osasun eta ongizate klinikarekin lankidetzan nabilenean.\nEta Pragan, hiri zoragarria, non isiltasunak bere espazioa duen. Hara aldatu naiz trebakuntza makrobiotikorako proiektu berriekin hasteko.\nMakrobiotikan dihardut prestakuntzaz eta pasioz. Hor aurkitu nituen bizitza osotasun eta ezaguera handiagoarekin gozatzeko aukera ematen didaten osasuna eta oreka.\nMakrobiotikan aholkulari Diplomaduna naiz Espainiako Makrobiotika Institututik, eta diagnostikoan espezializatua Portugalgo Makrobiotika Institututik. Trebatu naiz, halaber, Frantzia eta Ingalaterrako eskoletan eta Herbehereetako Kushi Institute of Europe izenekoan.\nHainbat herrialdetan trebatzea mesedegarria izan zait inguruari egokitutako elikaduraren ikuspegi zabalagoa izateko, eta erritmo eta patroien nire jakite-maila aberasteko, lagungarriak horiek nire plateretan harmonia sortzeko.\nLankidetzan aritu naiz jatetxe eta makrobiotika zentroekin Ingalaterran, Portugalen eta Espainian.\nAzken bi urteetan makrobiotikan aholkulari gisa ibili naiz Sha Wellness Clinic osasun klinikan.\nFuntsezkoenaren bilaketak eraman nau pertsonari orekaren bilaketan laguntzen dioten hainbat jakintzagaitan interesatzera.\nYogan ere hasi nintzen prestakuntzaz eta pasioz, eta praktikatuz hazten jarraitzeko eta besteri hazten laguntzeko premiazkoa zaidan barne bakea aurkitzen dut.\nYoga eta meditazioari ekin niola 13 urte baino gehiago dira. Meditazio ikasketak Brahma Kumaris Worlden, eta Sanatana Dharma eskolan egin nituen, eta Yoga irakasle gisa ere eskola berean trebatu nintzen. Jarduera horretan dihardut azken 7 urteetan.\nPraktika holistikoen bitartez osasuna hobetzeko nire interesak animatu ninduen oinetako erreflexologian, masaje bateratuan eta thai masajean trebatzera, eta, halaber, shiatsu masajean eta analisi bioenergetikoan.\nTerapia kraneosakralean diplomatua naiz Lleidako Institut d’Estudis de la Polaritat zentroan.\nNire bizitza profesionalean zehar hainbat energia-terapeutikori buruz ikasteak aukera eman dit kontsultan pazienteari, sendatzeko bere prozesuan paper aktiboa izan dezan, lagungarri zaizkion teknikak sartzeko.\nGaur egun, elikadura osasungarria eta makrobiotika ikastaroak ematen ditut. Urte osoko ikastaroak nahiz seminario laburrak Macrosano osasun etxean egiten dira.\nSukaldaritza pribatuko klaseak eskaintzen dizkiet bere egoera fisiko partikularrerako errezeta eta egosketa metodo espezifikoak ikasteko interesa dutenei.\nChefentzako sukaldaritza ikastaro pertsonalizatuak ematen ditut, beraien otorduetan printzipio makrobiotikoak sartzen hasten direnentzat.\n“In home cooking clases”: atzerrira desplazatzen naiz elikadura eta sukaldaritza osasungarriari buruzko ikastaro trinkoak ematera egoitza partikular eta osasun zentroetan.\nElikadura eta bizimodu osasungarriari buruzko hitzaldiak eskaintzen ditut.\nNeure kontsulta partikularraz gain, lankidetzan jarduten naiz, makrobiotikako aholkulari gisa, Sha Wellness Clinic osasun eta ongizate klinikan.\nMenu pertsonalizatuak diseinatzen ditut eta aholku ematen diet partikularrei nahiz taldeei: ikastetxeak, egoitzak, etab.; elikaduraren kalitatea hobetzeko interesa duten guztiei.\nJatetxeekin kolaboratzen dut bezeroentzat aukera beganoak dituzten kartak diseinatzeko.\n7 urtean yoga eskolak eman ditut.\nNire bezeroei hainbat alderditatik laguntzen diet euren osasuna hobetzeko prozesuan: maila fisikoan, elikadura ohitura berriak erakutsiz eta, maila emozional eta espiritualean, erlaxatze eta kontrol mentaleko teknika errazekin.\nTelefono mugikorra: 658 71 90 89


Oraitz Garcia: "Arlo asko jorratzen ditut, baina bizitza aurrera ateratzen laguntzen dute horiek guztiek"\nSaltsero galanta da entrenatzaile donostiarra. ZASTen etorri zenetik denok probatu ditugu bere gutiziak, bai kantxan zein kantxatik kanpora ere. Bera gehiago ezagutzen saiatu gara oraingoan.\nOraitz Garcia Recondo, konturatzerako urte batzuk bai ZASTen ezta?\nBai, konturatzerako pasa dira bost bat urte kasualidadez Zarautzen entrenatzeko aukera izan nuenetik, baina bost gogoangarri non asko ikasi dudan, urte hauetan guztietan bidelagun izan ditudan entrenatzaile, laguntzaile eta lagunengandik.\nAukeran, zer nahiago duzu. Gaztetxoen kategoriatan edota helduagoetan aritzea?\nBi gauza oso desberdin dira eta bietan nabil oso gustora. Lehen urtean izan ezik, bigarren denboralditik aurrera beti izan dut aukera gaztetxoen eta errendimenduko talde bat entrenatzekoa. Gaztetxoekin egiten den lana ezinbestekotzat jotzen dut, eurei saskibaloia irakatsi eta kirol honekiko grina eta pasioa piztea garrantzitsua da saskibaloiaren oinarriak barneratzearekin batera. Helduagoekin lan taktikoagoa egiteko aukera izaten da eta barruan dituzun ideiak arbelean eta zelaian jartzea eta jokalariek nola gauzatzen dituzten ikusteak asko betetzen nau.\nAurten erronka berria, berriz ere senior mutilen ligan, zer moduz doa taldea?\nAitortu beharra daukat ezusteko oso polita hartzen ari naizela taldearekin. Azken finean, oinarrian iaz bigarren mailatik igotako talde bera da, aldaketa batzuekin eta momentu honetan sailkapeneko hirugarren postuan ikustea zoragarria da. Mutilak badoaz ideiak barneratzen eta pixkanaka jokamoldea sendotzen ari da eta hori emaitzetan igartzen da. Senior mutilen lehen maila ez da ezezaguna niretzat eta banekin lan ona eginez gero taldeak ez zuela sufrituko eta aukera izango zuela goiko postuetan aritzeko, eta astean zeharreko lana islatzen da partiduetan.\nAurtengoan, helburua ahal dela igoerako lauko finalean egotea izango da noski.\nDenboraldi hasieran ez genuen helburu finkorik ezarri, taldea ezagutu eta nola erantzungo zuen ikusi behar genuen aurretik. Jokalariek hasieratik izan dute lanerako jarrera ona eta horrek eraman gaitu momentu honetan lauko finalerako postuetan egotea. Hor egotea gustatuko litzaigukeela ez dugu ukatuko, oraindik bide luzea geratzen zaigu ibiltzeko eta ez dugu egindakoarekin geratu behar, ez dugu euforian erori behar, astez aste, entrenamenduz entrenamendu eta partiduz partidu joan behar dugu, umiltasunez eta gogor lan eginez. Jokalariek jarrera eta grin berdinarekin jarraituz gero jasoko dute lauko finalerako txartelaren saria.\nGaldera, ordea, bestelakoa ere bada. Nondik ateratzen du denbora Oraitzek dabilen saltsa danetan ibilita, taldea hain goian mantentzeko?\nMeritua ez da nirea, alde batetik, aurreko galderan aipatu bezala jokalariak lan bikaina egiten ari dira, askotan kosta zaigu entrenamendu taldea osatzea, baina egun batzuk salbu, saio onak burutzen ari dira, nik ere huts egiten dutenetan. Eta bestetik Niko Agirreren lana ere azpimarratu behar da, nire hutsunea primeran bete du eta izan ez naizenetan ere taldea bide onetik eramaten jakin du. Partiduetan bere laguntza eta babesa ezinbestekoa bihurtzen ari zait. Beraiek dira taldea hain goian egotearen arrazoia.\nKadeteekin ere txukun ari zarete. Sukaldean ez ezik, kantxan ere bikote polita osatzen duzue Juanma Rotetak eta biok.\nEgia esan gustora gabiltza kadeteekin. Erronka polita genuen aurretik infantilekin osatutako taldea baita, baina jokalariek erantzun ona eman dute zelaian eta egia esan partidu batzuetako momentu bakan batzuetan izan ezik beti eman du aurpegia. Juanmaren esperientzia eta lasaitasuna ezinbestekoa dira taldea aurrera emateko eta ñabarduretan atentzioa jartzeko duen erraztasuna asko eskertzen dut. Aurrez ere aritua nintzen berarekin eta egia esan plazerra da horrelako laguntzaileak, orain arte Zarautzen laguntzaile izan ditudanak ahaztu gabe noski.\nKontaiguzu pixka bat zure arlo pertsonalagoa. Speaker lanetan ikusi zaitugu, Diario Vascon zure gastronomia txokoa duzu, Zaporeak proiektuarekin ere bai...\nAspertzeko betarik ez dut izaten egia esan. Entrenatzaile laneta aritzeaz gain, speaker lanetan aritzen naiz, gehien bat saskibaloi mundua Ulacia Gruporen eta Delteco GBCren partiduetan, horretaz gain Realarekin eta Donostiako Udalarekin ere ibiltzen naiz. Diario Vascon larunbatero argitaratzen dut jatetxe baten inguruko artikulua, Zaporeak Proiektuan murgilduta daramatzat bi urte eta Donostiako Orixe Ikastolan ere aritzen naiz panderoko irakasle lanetan, uda Lizarra Kanpineko harreran lanean pasatzearekin batera. Arlo asko jorratzen ditut, baina bizitza aurrera ateratzen laguntzen dute horiek guztiek eta denetan nabil gustora.\nZaporeak proiektuari buruz kontaiguzu zerbait gehiago.\nBi urte daramatzagu Grezian dauden errefuxiatuei jaten ematen. Krisi humanitario larria bizitzen ari da bertan, badirudi egoera konpondu dela eta ez da horrela, ezta gutxiagorik ere. Ezer ez duten pertsona eta familia asko daude oraindik ere Grezian euren etorkizuna argitu zain, erantzunik gabe. Guk gure aletxoa jartzen dugu eta otorduak prestatzen dizkiegu, behintzat, janariaren bitartez galduta duten duintasun hori berreskuratzen joan daitezen. Urtebetez egon ginen Greziako Chios uhartean lanean eta urte horretan 500.000 otordu baino gehiago prestatu eta banatu genituen. Egun, Atenaseko Victoria Social Centerren ari gara lanean eta egunero 600 pertsonei ematen diegu jaten.\nGrezian ere izan zara, saskibaloi partidarik ikusteko aukerarik izan al duzu?\nBai, iragan astean izan nintzen eta aitortu beharra daukat berandu jakin nuela Panathinaikos-Zalgiris partidua jokatzen zela, lehenago jakin izan banu ikustera joango nintzen, arratsaldeak libre izaten baikenituen.\nSukaldean aritu zara bertan... Noizko datorren ZAST afaria? Zein da zure ustez gure mokofinentzat menu egokiena?\nAfarirako data erraz jartzen da, partiduak begiratu eta denoi hobekien datorkigun egun bat zehaztea da, beti izaten da plazer bat entrenatzaileei afaria prestatzea. Menua zehaztea ez da gauza erraza izaten, gainera ezin aurrez nire kartak mahai gainean jarri, sekreturen bat gorde beharko...jejeje


Torturatuak eta torturatzaileak Torturaren Aurkako Egunak bildu ditu — Euskara\nEgiari Zor-ek, tortura «sistematikoa» salatu, eta erantzukizunak eskatu ditu\nTorturaren Aurkako Egunean egindako ekitaldi bat, Zizurkilen. JON URBE / FOKU\n«Tortura praktika sistematikoa izan da atxiloketa zentroetan, ondo diseinatutako egitura bati eskerrak. Ez zen, beraz, polizia jakin batzuen kontua izan: tortura posible egin zuten auzitegi medikuek, epaileek, abokatuek, komunikabideek, uneko gobernu arduradunek, zenbait alderdi politikotako buruzagiek...». Torturatu zuten Urtza Alkortaren hitzak dira, Egiari Zor fundazioak antolatuta, Zizurkilen (Gipuzkoa) Torturaren Aurkako Egunaren harira atzo antolatutako ekitaldian esandakoak.\nJoxe Arregi atzo 40 urte hil zen torturatuta, eta hura salatzearekin batera, Alkortak gogorarazi du ez zela torturaren ondorioz hildako lehena izan: «Aurretik hil zituzten Mercedes Antxeta, Vicente Lertxundi, Manuel Thomas Gomes, Jose Maria Quesada, Javier Escalada, Antinio Goñi, Juan Jose Munduate eta Alfredo Valcarcel». Alkortak gaitzetsi du «demokrazia deritzon hori» iritsitakoan ere torturak ez zuela etenik izan: «Zoritxarrez, demokrazia deritzon hori heldu ostean, beste izen batzuk ere gehitu zizkioten torturagatik hildakoen zerrenda tetrikoari: Esteban Muruetagoiena, Mikel Zabaltza, Juan Calvo, Gurutze Iantzi eta Xabier Kalparsoro».\nAzpimarratu du oraindik ez dutela aitorpen ofizialik jaso, eta hori ezinbestekotzat du Alkortak: «Ezinezkoa da etorkizuneko elkarbizitza demokratikoa eraikitzea heriotza horiek, eskubide urraketa larri horiek, aitortzen ez baditugu». Aitortza eskatu du torturatu zuten Jon Patxi Arratibelek ere Zizurkilen: «Hori da, tamalez, Euskal Herriko gatazkaren testuinguruan gertatu diren hainbat eta hainbat eskubide urraketaren aitortzak gaur egun oraindik planteatzen duten erronka: poliziaren testigantzak edo bertsioak zeuden ebidentzien gainetik hartu dira aintzat urte luzeetan, estatuak baliatu duen indarkeriaren dimentsioa lausotzeko, ezkutatzeko, kamuflatzeko; eta, hala, gatazka politiko baten existentzia ukatzeko». Tortura kasuak ikertzen eta argitzen jarraitzeko eskatzearekin batera, Alkortak nabarmendu du argitu beharra dagoela horiek posible egin zitezen baldintzak sortu zituztenen erantzukizun politikoak zein izan diren ere.\nErakundeei eta ordezkari politikoei begira ere jarri dira. Alkortaren hitzetan, ezin da onartu «aitzakiak» bilatzen jarraitzea, «botere publikoetatik giza eskubideak urratzeko erabakiaren ondorio diren erantzukizun politikoak ebidentzian uztea galarazteko». Arratibelen hitzetan, tortura posible izan zedin, hura ahalbidetzen zuen «estatu itun bat» zegoen: «Oso ondo diseinatutako sistema bat zegoen, non bakoitzak bere rola bete behar zuen eta non zigorgabetasuna funtsezkoa zen. Horrela izan da posible hamarkadetan zehar, isilpean, baina modu sistematikoan, indarkeria baliatu izana proiektu politiko jakin bat kriminalizatzeko eta komunitate oso bat beldurtuta eta isilpean mantendu nahi izateko». Ardurak hartzeko eskatu du Arratibelek ere: «Hamarkada luzeetan eta zigorgabetasun osoz torturatu gaituztela jakina da. Orain, biktimak aitortzeko eta dagokionak erantzukizunak nork bere gain hartzeko ordua iritsi da».\nTorturaren ondorioz hildakoak gogoratzea beharrezkoa iruditzen zaio Alkortari: «Eurak oroitzea berriro horrelakorik gertatuko ez dela bermatzeko modurik onena da».\n«Salaketak, erroldak, testigantzak, argazkiak, autopsiak, protokoloak, abestiak, poemak, izugarrizko ondorioak, trauma transgenerazionala... Tortura gure historia familiar, sozial, akademiko, kultural, psikikoaren parte da oroimena daukagunetik: hemen torturatu egin da». Hala salatu du Ane Muguruzak, Bilboko ekitaldian. Egiari Zor fundazioko kidea da, eta talde parapolizialek hildako Josu Muguruzaren alaba.\nHaren hitzetan, gaur egun esan daiteke torturaren inguruko «negazionismoa» gainditu dela: «Egia instituzional bat dugu, krimen baten aplikazio sistematikoa adierazten duen txosten mardul ofizial bat; Euskal Autonomia Erkidegoan bakarrik, 4.113 tortura kasu egiaztatu dituen ikerlana. Gure borondatea da Nafarroan ere ikerketa hau egin ahal izatea, eta hemen eta beste edozein lekutan praktika hori desagerrarazteko behar diren mekanismoak aktibatzeko abiapuntua izatea». Memoria eskatu du Muguruzak ere: «Ez dugu ahaztu behar gatazkaren testuinguruan bizi izandako biolentziak eragindako tragedia. Gertatutako guztia ezagutu behar dugu, etorkizunean horrelakorik berriro gerta ez dadin».\nZizurkilgo eta Bilboko ekitaldiez gain, Baionan ere elkarretaratzea egin zuten, eta Bilbon, manifestazioa, Sortuk deituta. Itzuliko gara eta botako zaituztegu lelopean, «protagonismo berezia» eman nahi izan zieten torturatutako emakumeei, eta haiek eraman zuten pankarta.\nMikel Zabaltza gogoan\nLesakan (Nafarroa) ere, ekitaldi bat egin zuten, eskualdeko tortura kasuak salatzeko. Gogoan izan zuten Mikel Zabaltaren gorpua Bidasoa ibaian agertu zela atxilotu eta hogei egunera. Igor Porturi eta Mattin Sarasolari egindako torturak ere gogorarazi zituzten. Halere, azpimarratu zuten bi kasu horiez gain, «zabalagoa eta isilagoa» izan dela torturak Bidasoaren inguruan utzitako arrastoa.


Kultur Leioa Archives - leihoa.info\nEtiketa: Kultur Leioa\nMusika :: Píscore eta Aupa Quartet, bihar ostirala Kultur Leioan\nMusika Galizia / Katalunia Kultur Leioak musika saio bikoitza eskainiko du bihar, irailaren 28an, ostiralarekin. «Lau perkusionista birtuoso, barrez leherraraziko digutenak». Piscore guztioi eskaintzeko keinu bidezko komedia musikalik onena. 2016ko udaberrian sortutako konpainia honek, bere izenarekin, Esther Píscore ospetsua omendu omendu…\nAupa Quartet, Cataluña, Galicia, Kultur Leioa, PíscoreLeave a comment\n2018 September 20, Thursday adminKultura, Sarrera, Uncategorized\nDantza I Euskal Herria Natalia Monge ideia-sortzaile eta zuzendari dituen lanak saregileen nortasuna aitortzen du eta ikusteko aukera izango dugu irailaren 21 eta 22an, 20:30ean, Kultur Leioaren Auditoriumean Kultur Leioaren programazio berria lehen estreinaldi batekin hasiko da. Irailaren 21 eta…\nAuditorium, Dantza, Kultur LeioaLeave a comment\nKultur Leioaren arte, artisautza eta sorkuntza ikastaroetan izena emateko aurretiko epea zabalik egongo da gaurtik, abuztuak 27, irailaren 7ra arte. Aurreinskripzioa Leioako herritarrentzat Gaztelubideko Herritarren Arreta Zerbitzuaren bulegoan eta Kultur Leioan egin ahal izango da, 9:00etatik 14:00etara. Tailerren plaza kopurua…\n2o18/2019, Kultur Leioa, Preinscripción, TalleresLeave a comment\n2018 August 22, Wednesday 2018 August 22, Wednesday adminKultura, Sarrera, Uncategorized\nLeiako Udalak XXXII. Argazki Leihaketaren oinarriak ezagutarazi ditu. Nahi duten guztiek parte har dezakete argazki- lehiaketa honetan, betiere, ezarritako modalitateen barruan, ezarritako modalitateen barruan, hots, kolorean, buri-beltzean eta iphoneografiak edo telefono mugikorrekin egindako argazkiak. Gaia edozein izan daiteke, baina lanek…\nArgazkigintza, Kultur Leioa, Leioako Udala, XXXI. Argazki LehiaketaLeave a comment


Azpikoetxea paper-errota - Wikipedia, entziklopedia askea.\n43°03′11″N 2°19′50″W / 43.053°N 2.3305°W / 43.053; -2.3305Koordenatuak: 43°03′11″N 2°19′50″W / 43.053°N 2.3305°W / 43.053; -2.3305\nAzpikoetxea paper-errota Legazpiko eraikina da, Papelera Patricio Elorza, S.A.ren pabilioietako bat zena.\n2009ko urtarrilaren 21an Eusko Jaurlaritzak monumentu izendatu zuen, Sailkatutako Kultura Ondasuna.\nAzpikoetxea eraikina XX. mendearen lehen hereneko hormigoi armatuzko lantegien artean dago, Urola ibaiaren aldamenean. Azpikoetxea eraikinak alboetako eraikinekiko duen aldea da sarrerako fatxada landu gabeko harriz egindakoa dela, hain zuzen ere XIX. mendean jasotako eraikinak zuena bera. Eraikin horretan XIX. mendean papera egin zuten. Oina laukizuzena duen eraikina da Azpikoetxea, eta teilatua, berriz, bi uretakoa, fatxada nagusiaren paralelo bi bizkar dituena; fatxada hori, gainera, ezkerretara duen pabilioiaren barruan sartuta dago. Beheko solairua eta beste bi solairu ditu, eta zati batean baita sotoa ere. XX. mendean aldatu egin zuten barneko aldea, eta harlauzak eta hormigoi armatuzko zutabeak eta habeak sartu zituzten, burdinazko habeekin eginak. Teilatuari egitura metalikoa jarri zioten. Fatxada nagusian hiru hutsune daude, harlanduzko ateburuak dituztenak, eta Elorza familiaren armarria ere badago bertan. Erdiko ardatza zertxobait nabarmentzen da, eta beheko solairuan handiagoa den sarbide bat ageri da, gaur egun itxita dagoena, eta lehen solairuan balkoia du. Beheko solairuak eta lehenengoak agerian dute landu gabeko harriz egindako pareta, eta bigarren solairua gris kolorez entokatuta dago. Fatxada nagusian, urteetan zehar izandako aldaketak ageri dira: beheko solairuan sarrera nagusia itxita dago, eskuineko aldean beste sarrera bat egin da eta altuera areagotu egin dira. 1928. urtean, eraikina eraberritu egin zuten, ibai alderantz handitu, hormarte bat erantsi eta solairu bat gehiago jarri zioten. Alboetako fatxadak mehelinak dira; ezkerrekoa alboko eraikinean sartuta dago, eta tarte batzuk irekita ditu, eta eskuinekoak goiko solairuan baino ez ditu leihoak; beheko solairuan, berriz, arku itxurako baoa ageri da. Atzeko aldeko fatxada handitu egin zen, eta errekaren aldera dagoen itxitako fatxada da, nahiz eta hutsune horizontal batzuk dituen.\nAzken garaian, xehatzeko gela, fintzekoa, eta motorren eta transmisioen gela egon zen bertan. Sotoan turbinarentzako erabiltzen zen garai bateko azpiegitura hidraulikoa dago oraindik ere. Azken garaian, eraikin hau errotak eta zilindroak zeuden eraikin gisa zen ezagutua. Makinak mugiarazteko indar gisa, batetik Azpikoetxeko ur-saltoaren indarra erabiltzen zuen, baina baita diesel motorrak eta lurrunezko turbina bat ere.\nJarraian, eraikinean dauden makinak eta fabrika-obrak deskribatuko ditugu, eta baita eraikinaren barruan dagoen azpiegitura hidraulikoa ere, horiek guztiek osatzen baitute kultur arloko interesa duen ondasun higigarrien multzoa. Guztiak ere Azpikoetxea deituriko eraikinaren solairuren batean daude.\nXIX. mendean paper-fabrika eraikitzeko oinarritzat hartu zen errotaren ur-jauziari dagokion azpiegitura hidraulikoaren fabrika-obra da.\nLehen solairuan dauden makinak martxan jartzen zituzten motorrei eusteko puntuen fabrika-obra dago.\nHarrizko lau errota, hormigoi armatuzko upeldunak, 2,5 metroko diametroa eta 0,6 metroko altuerakoak. Bakoitzak bi harri ditu, 1400 x 450 neurrikoak.\nFintzeko bi aska, 250 kg ore lehorrentzako. Horietako bat Esteban Gorostidi markakoa da, diametroa metro betekoa du eta hasieran motor elektriko bati lotua zegoen. Fintzeko bigarren askak antzeko ezaugarriak ditu, eta hori ere hasiera batean motor elektriko bati lotua zegoen.\nBi bahe dardarkari, 1,7 m X 0,60 m X 0,20 m-ko neurria dutenak. Bahea sabaitik zintzilik dago, egurrezko kutxa baten barruan, eta kontramartxako lau burdinarekin dago lotuta. Burdina horietako bakoitzak bere motorra du, mugiarazi egiten zuen bahea, eta horren bidez paperaren orea eta zikinak bereiztu egiten ziren.\n2,20 eta 1,60 metroko Pulp Masterra, metalezko lau oinen gainean dagoena, eta oinarria obran egindakoa.\nOrea garraiatzekoa. Hasieran lau gurpildun gurdi txiki batetik zintzilik egoten ziren metalezko lau ontziak geratzen dira oraindik; desbideratze erraza zuen bide batean mugitzen ziren.\nBigarren solairua: Kolak prestatzea.\nHormigoi armatuzko hiru biltegi.\nTxapazko nahasgailua, mugiarazle bertikala eta hodibihurriak dituena.\nKabina irekia dauka, 1700 X 1150 X 1000 neurrikoa, kontrapisuen bidez orekatua. Kable bidez mugiarazten da, vis sin fin erreduktorearen bidez mugiarazitako danbor batean biltzen diren kable bidez, eta Siemens motor elektrikoa du, 5,5 CV 950 rpm ezaugarriak dituena; galga elektriko magnetikoa eta etengailu automatikoak, hartunedunak.\n↑ Diario Vasco. El molino papelero Azpikoetxea, primer monumento cultural de Legazpi